ރާއްޖޭގައި 2017 ވަނައަހަރުގެ އަންހެނުންގެ ދުވަސް ފާހަގަކުރެވުނުގޮތަށް ނަޒަރެއް » Uthema\nއަންހެނުންގެ ދިރިއުޅުމުގެ ހާލަތަށް ރިއާޔަތްކޮށް ޤާނޫނުނުތަކާއި ،ސިޔާސަތުތަކާ ، ތަރައްޤީގެ މަޝްރޫއުތައް ރާވާ، ތަންފީޒެއް ނުކުރެވެއެވެ.\nއަންހެނުންގެ ދުވަސްފާހަގަކުރުމުގެ މައިގަނޑު މަގުސަދަކީ އަންހެނުންގެ އިންސާނީ ކަރާމާތާ، އިންސާނީ ޙައްގުތައް ހިމާޔަތްކޮށް ހޯދާދިނުމަށާއި، އަންހެނުންނާއި ފިރިހެނުންނަށް އެއްހަމައެއްގައި ފުރުސަތުތަކަށް ވާސިލްވެ އެފުރުސަތުތަކުގެ ބޭނުން އެއްވެސް ހުރަހަކާ ނުލާ ބޭނުންކުރެވޭނެ ގޮތް މަގުފަހިކުރުމަށެވެ. އެއީ ދުނިޔޭގެ އެކިކަންކޮޅުތަކުގައި އަދިވެސް އެއްމެ ފަޤީރު އަދި ދަތި ހާލަތް ތަހައްމަލް ކުރަންޖެހެނީ ނިސްބަތުން އަންހެނުންނަށްކަމަށްވާތީއެވެ. އަންހެނުންނަށް ފިރިހެނުންގެ ހުއްދަނެތި އަމިއްލައަށް ސިއްހީފަރުވާހޯދުމާއި، ތައުލީމުހާސިލްކުރުމާއި، ވިޔަފާރިކުރުމާއި ދަތުރުފަތުރު ނުކުރެވޭ ގައުމު އަދިވެސް ދުނިޔޭގައި އެބަހުއްޓެވެ. ދުނިޔޭގެ ކޮންމެ ތިން އަންހެނަކުން އެއް އަންހެނަކީ އޭނަގެ ހަޔާތުގެ ކޮންމެވެސް ހިސާބެއްގައި އަނިޔާ ތަހައްމަލް ކުރާ އަންހެނެކެވެ. ގައުމުގެ ކަންކަން ނިންމުމުގައި އަންހެނުންގެ ހިއްސާ އަދި ބައިވެރިވުން އޮތީ ވަރަށްފަހަތުގައެވެ. އަންހެނުންގެ ދިރިއުޅުމުގެ ހާލަތަށް ރިއާޔަތްކޮށް ޤާނޫނުނުތަކާއި ،ސިޔާސަތުތަކާ ، ތަރައްޤީގެ މަޝްރޫއުތައް ރާވާ، ތަންފީޒެއް ނުކުރެވެއެވެ. މިދައްކަނީ އާބާދީގެ ދެބައިކުޅަ އެއްބައިގެ ވާހަކައެވެ. ބައިނަލް އަގުވާމީ ފެންވަރުގައި އަންހެނުންގެ ދުވަސް ފާހަގަ ކުރަނީ މި ފަދަ ހަޤީގަތްތަށް ހާމަކޮށް، އަންހެނުންނަށްވީތީ ކުރެވޭ ނޭދެވޭ އަދި ލާއިންސާނީ ތަފާތުކުރުންތަށް ދުނިޔޭގެ އެކިމުޖުތަމައުތަކުގައި ހިނގަމުންދާ މިންވަރާ ހަޤީގަތް ގިނަބަޔަކަށް ތިލަކުރުމުގެ މަގުސަދުގައެވެ.\nދުނިޔޭގައި މަދަނީއެކިފަރާތްތަކުން އަންހެނުންގެ ދުވަސް ފާހަގަކުރާތާ 100 އަހަރުވެގެންދިޔައީއެވެ. ނަމަވެސް ކޮންމެއަހަރެއްގެ 08 މާރޗް އަކީ އަންހެނުންގެދުވަސް ކަމުގައި އ.ދ އިން ރަސްމީގޮތެއްގައި ފާހަގަކުރަންފެށީ 1975 ވަނަ އަހަރުއެވެ.\nއަންހެނުންގެ ދުވަސް ފާހަގަކުރުމުގެ މައިގަޑު މަގްސަދުކަމަށްވާ ފުރިހަމަ މިންތީގެ ހަމަހަމަ ކަމަށް ވާސިލުވާން އަދިވެސް ކަޑައްތުކުރަންޖެހޭ ދިގު ރާސްތާބޮޑުކަމަށް ކަމާބެހޭމާހިރުންހަދަމުންދާ އެކިއެކި ދިރާސާތަކުގައި ލިޔެއެވެ. ނަމަވެސް ފާހަގަ ކުރަންޖެހޭކަމަކީ ބައެއްޤައުމުތަކުގައި މިންތީގެ ތަފާތުގެ ފަރަގު އެކި އެކި ދާއިރާއިން ކުޑަކުރަމުންދާކަމެވެ.\nއަދި މައުނަވީ ބަދަލެއް ގެނައުމަށް ކުރެވޭ ކަންތައްތަކަށް ޤާނޫނު ހަދާ މަޖިލީހުންވެސް އެއްބާރުލުން ނުލިބުމެވެ.\nދިވެހިރާއްޖޭގައި ފުރަތަމަ އަންހެނުންގެ ދުވަސް ފާހަގަ ކުރަން ފެށުނީ 1983 ވަނަ އަހަރުއެވެ. އެހެންކަމުން އަންހެނުންގެ ދުވަސް ދިވެހިރާއްޖޭގައި ފާހަގަކުރަން ފެށިތާ 34 އަހަރު ވީއެވެ. ރާއްޖޭގައި މިންތީގެ ހަމަހަމަ ކަމުގެހާލަތް އޮތީ ކުރިއަށް އެއްފިޔަވަޅުގޮސް ފަހަތަށް ފިޔަވަޅުތަކެއް ދާ އުސޫލެއްގައޭ ބުންޏަސް ދޮގަކަށްނުވާނެއެވެ. ސާސްކަފުގެ ލަނޑުދަނޑީގެ ތެރެއިން ދިވެހިރާއްޖެ ގިނަ ލަނޑުދަނޑިތަކެއް ހާސިލްކުރިއިރު ޖެންޑަރ އީކުއަލިޓީ (ނުވަތަ މިންތީގެ ހަމަހަމަކަމުގެ) ލަނޑުދަނޑި ހާސިލެއްނުކުރެވެއެވެ. މި ލަނޑު ދަނޑި ހާސިލްނުވުމުގެ މައިގަޑު އެއްސަބަބަކީ، އަންހެނުންގެ އަޑުއިއްވުމުގެފުރުސަތާއި، ޤައުމުގައި ޤާނޫނާއި ސިޔާސަތުހެދުމުގައި އަދި ތަންފީޒީ މަރުހަލާގައި އެމީހުންގެ ބައިވެރިވުން ނެތުމެވެ. އަންހެނުން ފިރިހެނުންނާ އެއްހަމައެއްގައި ފުރުސަތުތަކަށް ވާސިލުވުމަށް ގާނޫނާއި، ސިޔާސަތުތައް ތަންފީޒުކުރުމަށް ބޭނުންވާ ވަސީލަތްތަކާ ބަޖެޓު ނުލިބުމެވެ. އަދި މައުނަވީ ބަދަލެއް ގެނައުމަށް ކުރެވޭ ކަންތައްތަކަށް ޤާނޫނު ހަދާ މަޖިލީހުންވެސް އެއްބާރުލުން ނުލިބުމެވެ. މިސާލެއްގެ ގޮތުން ބުނާނަމަ ޖެންޑަރ އީކުއަލިޓީ ގާނޫނުނުގައި، ސިޔާސީ މާހައުލުގައި އަންހެނުން އިތުރުކުރުމުގެ މަގުސަދުގައި ހިމެނުނު ވަގުތީ ކޯޓާ، ނޫނީ ޚާއްސަ ފިޔަވަޅުގެ މާއްދާ، ބިލުފާސްވިއިރު ވަނީ އުނިކުރެވިފައެވެ.\nކަންމިހެންއޮތް ނަމަވެސް 2017 ވަނަ އަހަރުގެ އަންހެނުންގެ ދުވަސް ވަރަށްކުލަގަދަގޮތެއްގައި ރާއްޖޭގެ އެކި އެކި މުއައްސަސާތަކުން ފާހަގަކުރިއެވެ. އަދި އަންހެނުންނަށް ފިރިހެނުންނާ އެއްހަމައެއްގައި ފުރުސަތުތަކުގެ ބޭނުންހިފޭނެގޮތް މަގުފަހިކުރުމުގެ ގޮތުން އެކި އެކި މުއައްސަސާތަކުންނާއި، ޤައުމުގެވެރިން އެކި އެކި ވައުދުތަކާ އިލްތިމާސްކުރިއެވެ. ނޫސްތަކުންނާއި ރާއްޖޭގެ ބައެއް ކުންފުނިތަކާއި، އަދި ރާއްޖޭގައި މަސައްކަތް ކުރާ އ.ދ ގެ ޖަމިއްޔާތައްފަދަ މުއައްސަސާތަކުން ރާއްޖޭގެ އެކި އެކި ދާއިރާތަކުގައި ނަންވިދާ އަންހެން މަސައްކަތްތެރިންގެ ވަނަވަރު ހާމާކުރާ ވީޑިއޯތަކާއި ލިޔުންތައް ހާމަކުރަމުން ދިޔައެވެ. މީގެ ތެރެއިން އެއްމެ ފާހަގަ ކޮއްލެވޭ އެއްކަމަކީ ރައީސުލްޖުމޫހުރިއްޔާ އަންހެނުންގެ ދުވަހުގެ ރަސްމިއްޔާތުގައި ދެއްވި ޚިތާބުގައި ފިރިހެނުންނަށް ކުރެއްވި އިލްތިމާސްއެވެ. ތެދެކެވެ، އެމަނިކުފާނު ވިދާޅުވިހެން މުޖުތަމައުގެ ވިސްނުން ބައްޓަންވެފައިވާގޮތުން އެއްމެ ބޮޑު ނިކަމެތި ކަން، އެއްމެބޮޑަށް އުދަގުލާ ތުރާ އުފުލަން ޖެހެނީ އަންހެނުންނާއި ކުޑަކުދިންނަށެވެ. ޤައުމުގެ ކަންކަން ނިންމުމުގެ ބާރާއި އިޚްތިޔާރު އޮތީ ފިރިހެނުންގެ އަތްމަތީގައެވެ. އެހެންވީމާ ފިރިހެނުންނަށް އެމީހުނަށް ލިބިފައިވާ ބާރުގެ ބޭނުން އަންހެނުންކުރާ މަސައްކަތް ކުރިއަރުވަން ވާގިދީ އެހީތެރިވާބައެއްގެ ގޮތުގައިވުމަށް ރައީސުލްޖުމޫހުރިއްޔާ އިލްތިމާސްކުރެއްވިއެވެ.\nCelebrating International Women’s Day. Welcoming our wonderful women to work #internationalwomensday #BeBoldForChange #Meeraanin pic.twitter.com/dAoAsWU1np\n— MIRA (@MIRAmaldives) 8 March 2017\nނޫސްތަކުން ފެނުނު ރިޕޯޓްތަކަށް ބަލާއިރު އެއްމެ ބޮޑަށް ލޮލުގައި އަޅައިގަތީ ރާއްޖޭގެ އެއް މުއައްސަސާ އަކުން އަންހެނުންގެ ދުވަސް ފާހަގަ ކުރުމުގެ ގޮތުން އެދުވަހު އެއޮފީހުގެ އަންހެން މުވައްޒަފުން އޮފީހަށް ވަނުމައްޓަކައި ރަތްދޫލައެއް އަޅާފައި، ފިރިހެން މުވައްޒަފުން އޮފީސްބޭރުގައި ރަތްދޫލައިގެ ދެފަރާތުގައި އެތުރި ތިބެގެން ފިނިފެން މަލަކުން އަންހެނުންގެ ދުވަހުގެ ތަހުނިޔާ ކީ ޚަބަރެވެ. އަދި މިހާތަނަކަށް އެއްވެސްއޮފީހަކުން މިކަހަލަ ހޫނު މަރުހަބާއެއް އަންހެން މުވައްޒަފުންނަށް ދިންކަމަކަށް ނޫސްތަކަކުން ފެނިފައެއްނެތެވެ.\nބައެއް އޮފީސްތަކުގައި އަންހެން މުއައްޒަފުން ދިވެހި ހެދުމުގައި ޒީނަތްތެރިވެގެންވެސް އެދުވަހު އޮފީހަށް އައުމަށް ފިރިހެން މުވައްޒަފުން އެދުނުކަމަށްވެއެވެ.\nއަދިވެސް ގިނަ މުއައްސަސާތަކަކުން އެކި ކަހަލަ ހަރަކާތްތައް އަންހެނުންގެ ދުވަސް ފާހަގަކުރުމުގެ ގޮތުން ކުރިއެވެ. މީގެ ތެރޭގައި ގޯނި ރޭސް ދުއްވުމާއި، އާއިލީ ހަވީރު ބޭއްވުމާއި، ކޭކު ފެޅުމާއި، އަންހެން މުވައްޒަފުންނަށް ފިނިފެންމަލާއި، ހަދިޔާ ދިނުމާއި، އެކިކަހަލަ އެވޯޑް ދިނުމާއި، ކައްކާ ކޯސްތައް ހިންގުމާއި، ސަރުކާރު ހިއްސާވާ ކުންފުނިތަކުން ބަދިގޭ ސާމާނުތަކުގައި ސޭލް އެޅުވުމާއި، ނޫސްބަޔާންތައް އެދުވަހާގުޅިގެން ނެރުން ފަދަ އެކި އެކި ހަރަކާތް ހިމެނެއެވެ. އަދި ބައެއް އޮފީސްތަކުގައި އަންހެން މުއައްޒަފުން ދިވެހި ހެދުމުގައި ޒީނަތްތެރިވެގެންވެސް އެދުވަހު އޮފީހަށް އައުމަށް ފިރިހެން މުވައްޒަފުން އެދުނުކަމަށްވެއެވެ. ނޫސްތަކުން ފެނުނު އަންހެނުންގެ ދުވަސްފާހަގަ ކުރުމުގެ ފޮޓޯތަކުން ފެނުނުގޮތުގައިވެސް ހުރިހާ އަންހެން މުވައްޒަފުން ތިބީ އެކިކަހަލަ ޤައުމީހެދުން ލައިގެންނެވެ. މިދުވަސް ފާހަގަކުރުމުގެ ގޮތުން ބޭއްވި ހަރަކާތްތަކުގެ ފޮޓޯތަކާއި، ޚަބަރުތައް ނޫސްތަކާއި ސޯޝަލް މީޑިއާގެ ޒަރީއާއިން ވަރަށް ފުރިހަމައަށް އެކި އެކި ގޮތްގޮތަށް ކުލަގަދަގޮތެއްގައި އާއްމުވެގެންދިޔައެވެ. ބައެއް ރައްރަށުގައި ފިރިހެންވެރިން ނިކުމެ އެދުވަހު ކެއްކުމުގެ ހުރިހާ ޒިންމާއެއް ނެގުމަށްފަހު ރަށުގެ އަންހެންވެރިންނަށް ކައްކާފައި ޕާޓީވެސް ބާއްވަދިނެވެ. އަދި ހަމަ މިއާއެކު ފާހަގަ ކޮއްލަންޖެހޭ ކަމަކީ މިފާހަގަކުރުންތަކުގެ ތެރޭގައި ރާއްޖޭގެ އަންހެނުންގެ ހާލަތާއި ހުރި ގޮންޖެހުންތައް ވަރަށް ސަރީޙަ އިބާރާތުން ހާމަ ކުރެވިފައިވާ ލިޔުންތައް މަދުންނަމަވެސް ނޫސްތަކުން ފެނުނުކަމެވެ.\nހަމައެކަނި ޕާޓީބާއްވާ ކޭކު ފަޅާ ، ފިނިފެންމަލާ، ހަދިޔާ ދިނުމުން ރާއްޖޭގެ އަންހެނުންގެ ހާލަތު މިހާރަށްވުރެ ރަގަޅުވަންޏާ ކިތައްމެހާވެސް ރަނގަޅެވެ.\nސުވާލަކީ މިހުރިހާ ކުލަގަދަ ފާހަގަކުރުންތަކުން މުޖުތަމައިން، އުޖޫރައަކާ ނުލާ އަންހެނުން ނަގަން ލާޒިމުކުރާ ހުރިހާ ބެލެހެއްޓުމުގެ ޒިއްމާތަކަށް ލުޔެއް ލިބޭނެ ބާވައެވެ. އަންހެނުންނަށް އޮފީސް މާހައުލުގައާއި، މަގުމަތިން ދިމާވާ، ޖިންސީ އަދި އެހެނިހެން ފުރައްސާރަކުރުންތައް ނެތިގެންދާނެބާވައެވެ. މިންތީގެ ހަމަ ހަމަ ކަމަށް ވާސިލުވާން މިހާރު ހެދިފައިހުރި ގާނޫނުތަކާއި، ސިޔާސަތުތައް ތަންފީޒީމަރުހަލާއަށް ވާސިލުވުމަށް ބޭނުންވާ ފައިސާއާއި އަދިވެސް އެހެނިހެން ވަސީލަތްތައް ލިބޭނެ ބާވައެވެ. އަދި ސީދާ އަންހެނުންގެ ދިރިއުޅުމުގެ ހާލަތަށް ރިއާޔައްކޮށް، އަންހެނުންގެ ބައިވެރިވުން އޮފީސްމާހައުލުގައި އިތުރު ކުރުމުގެ މަގުސަދުގައި ހެދިފައިހުރި ސިޔާސަތުތައް ތަންފީޒްކުރުމަށް ކިތައް މުއައްސަސާއިން ވައުދުވިބާއެވެ. އަދި އިތުރު ބާރެއްލާފަ އެކަންތައްތައް ތަންފީޒްކުރުމަށް ބޭނުންވާ ބަޖެޓް ހޯދުމަށް މަސައްކަތްކުރަން މިތަނުން ކިތައް މުއައްސަސާއިން ނިންމި ބާވައެވެ. މިކަހަލަ ޚަބަރެއް ނޫސްތަކަކުން ނުފެނެއެވެ.\n— Maldives Ports Ltd (@portsmv) 13 March 2017\nހަމައެކަނި ޕާޓީބާއްވާ ކޭކު ފަޅާ ، ފިނިފެންމަލާ، ހަދިޔާ ދިނުމުން ރާއްޖޭގެ އަންހެނުންގެ ހާލަތު މިހާރަށްވުރެ ރަގަޅުވަންޏާ ކިތައްމެހާވެސް ރަނގަޅެވެ. އަދި މިއީ މިހާރުވެސް މުޖުތަމައުގެތެރެއިން ފެންނަ ސްޓީރިއޯޓައިޕިން އަށް މަގުފަހިވާ ކަންކަން ނޫންބާވައެވެ. އެއީ މުޖުތަމައުގެ ވިސްނުން ބައްޓަންވެފައިހުންނަގޮތުން އަދިވެސް އަންހެނުންނަކީ ޒީނަތްތެރިވެގެން ފިރިހެނުންގެ ހިތްހަމަޖައްސަން ތިބޭ ބައެއްގެ ގޮތުގައި ކަންކުރުމެވެ. ޖެންޑަރ ސްޓީރިއޯޓައިޕްކުރުމަކީ މިހާރު އަލަށް ފާސްވި ޖެންޑަރ އީކުއަލިޓީ ގާނޫނުގެ ދަށުން މަނާކަމެކެވެ. ދެރަކަމަކީ ސަރުކާރުގެ މުއައްސަސާތަކުންވެސް އަމިއްލަ ވިޔަފާރިތަކުންހެން އަންހެނުންގެ ދުވަސް ފާހަގަކުރުމޭ ކިޔާފައި ސޭލްތައް އަޅުވާ ފަދައިން، މި ދުވަސް ފާހަގަކުރުމެވެ.\nރާއްޖޭގައި މިންތީގެ ހަމަހަމަކަމަށް ވާސިލްވާން ހުރި ގޮންޖެހުންތަކަށް، ކޮންމެވެސް ވަރަކަށް ތިރީގައި އަލިއަޅުވާލާނަމެވެ.\n• ޤާނޫނު އަސާސީއިން ފެށިގެން، ރާއްޖޭގައި މިންތީގެ ހަމަ ހަމަ ކަން ކުރިއެރުވުމަށް ހުރި ޤާނޫނުތައް އެދެވިގެންވާ މިންވަރަކަށް އެބަހުއްޓެވެ. މީގެ ތެރޭގައި ކުރިން ބުނެވުނު ޖެންޑަރ އީކުއަލިޓީ ގާނޫނުވެސް ހިމެނެއެވެ. ނަމަވެސް ޤާނޫނާއި ސިޔާސަތުއެކުލެވިގެން ދިޔަނަމަވެސް އެ ތަންފީޒް ކުރުމަށް ބޭނުންވާ ފައިސާއާއި، އެހެނިހެން ވަސީލަތްތަށް ކަނޑައެޅުމަށް އިސްކަންދެވެޔޭ ބުނެވޭކަށްނެތެވެ. ޤާނޫނުތަކާއި ސިޔާސަތުތައް ކަރުދާހުގައި ލިޔެފަ ފައިލް ކުރެވުނީމަ އެނިމުނީއެވެ!\n• މުޖުތަމައުގެ ވިސް ނުން ބައްޓަންވެފައިވާގޮތުން އާއިލާބެލެހެއްޓުމުގެ ބޮޑުޒިންމާ އަދާކުރަނީ އަންހެނުންނެވެ. މީގެ ތެރޭގައި ދަރިން ބެލެހެއްޓުމުގެ ޒިންމާއާއި، ގޭތެރެބެލެހެއްޓުމާއި، ކެއްކުމުގެ ޒިންމާތަކާއި، ބަލިމީހުންބެލުމުގެ ޒިންމާއާއި އެތަކެއް ޒިންމާތަކެއް އަންހެނުން ނެގުމަށް މުޖުތަމައު ދެކޭގޮތުން ލާޒިމުކުރެއެވެ. މަސައްކަތުގެ ދާއިރާގައި ގިނަ އަންހެނުން ހަރަކާތްތެރިވަނީ މިހުރިހާ ޒިންމާތަކެއް އަދާކުރަމުންނެވެ. އަންހެނުންނަށް މިޒިންމާ ތަކުން ލުޔެއް ލިބޭނެފަދަ ސިޔާސަތުތަކެއް އަދި މިހާތަނަށް އެދެވިގެންވާގޮތެއްގައި ތަންފީޒްވެގެންނުދެޔޭ ބުންޏަސް ދޮގަކަށް ނުވާނެވެ. އަދި އަންހެނުންގެ ބެލެހެއްޓުމުގެ ޒިންމާތަކުން ޤައުމުގެ އިޤްތިސާދަށްކުރާ ފައިދާގެ ވާހަކަ ނުދައްކާ އަދި އެ ޚިދުމަތް ބަލައިނުގަނެ މިންތީގެ ހަމަހަމަކަމަކަށް ވާސިލުވުމަކީ ނާދިރުކަމެކެވެ. އާމްދަނީ ލިބޭ މަސައްކަތްތަކުން ނުވަތަ ވަޒީފާގެ މާހައުލުން ވަކިވާންޖެހޭ ސަބަބެއްކަމަށް ގިނަ އަންހެނުންބުނަނީ އާއިލާބެލެހެއްޓުމުގެ ޒިންމާ އަދާކުރަންޖެހޭތީއެވެ. 1989 ވަނައަހަރުންފެށިގެން މިހާތަނަށް އަދިވެސް ޑޭކެއާ ސެންޓަރ އެއްގެ ޚިދުމަތް ފެއްޓުމުގެ މަޝްރޫއުގެ ވާހަކަ އެކި ސަރުކާރުން ދެއްކުމަށްފަހު ވަކިހިސާބަކުން ވަނީ ހުއްޓިފައެވެ.\n• ސިވިލް ސާވިސްގެ ޤަވާއިދުގައި ދަރިއެއް ލިބުމާ ގުޅިގެން ބައްޕައަށް ލިބޭ ޗުއްޓީގެ މުއްދަތަކީ އެންމެ 03 ދުވަހެވެ. މިއާޚިލާފަށް ޚިތާނުކުރުމަށް 05 ދުވަސް ލިބެއެވެ. މިއިންދޭހަވަނީ ކުއްޖަކު ލިބުނީމައި ހަމަ އެކަނި އެކުއްޖާބެލުމުގެ ޒިންމާ ނަގަންލާޒިމުކުރަނީ އެނދުމަތިވެފައިވާނަމަވެސް މަންމައިންނަށްކަމެވެ. ދުނިޔޭގެ މިންތީގެ ހަމަހަމަކަމުގެ ފަރަގު ކުޑަކުރަމުންދާ ގައުމުތަކުގައި ދެ މަފިރިންނަށްވެސް މުސާރަ ލިބޭގޮތަށް ދަރިއަކުލިބުމުން ޗުއްޓީލިބެއެވެ. މިކަހަލަ ސިޔާސަތުތަކުގެ ސަބަބުން ފިރިހެންމީހާވެސް އަންހެނުންނާ އެއްގޮތަށް ދަރިންގެ ކަންތަކުގައި ޝާމިލްވާން ފުރުސަތުލިބި، ގޭތެރެ ބެލެހެއްޓުމުގެ ޒިންމާ ނަގަން ބާރުއަޅައެވެ. އަދި އާއިލާބެލެހެއްޓުމުގެ ޒިންމާ ނަގަންޖެހެނީ ހަމަ އެކަނި އަންހެނުންނަށް ނޫންކަމަށް މީހުންގެ ވިސްނުންވެސް ބަދަލުވުމަށް މަގުފަހިވެއެވެ.\nރަތްދޫލަ އަޅާ، ފިނިފެންމާބަހާ ކޭކު ފަޅާ ޕާޓީބޭއްވުމަކުން އަންހެނުންނަށް ހަމަހަމަކަމަށް ވާސިލުވާން ހުރި ގޮންޖެހުންތައް ނައްތާލެވޭނެ ތޯއެވެ؟\nކުރިންވެސް ބުނެވުނުހެން އަންހެނުންގެ ދުވަސް ފާހަގަ ކުރުމުގެ ބޭނުމަކީ އަންހެނުންނަށާއި ފިރިހެނުންނަށް އެއްހަމައެއްގައި ފުރުސަތުތައް ލިބި އޭގެ ބޭނުން ހިފޭނެގޮތް މަގުފަހިކުރުމެވެ. އަދި އަންހެނުންގެ ޙައްގުތަކަކީ އިންސާނީ ޙައްގުތައްކަމުގައި ކަށަވަރުކުރުމެވެ. ރަތްދޫލަ އަޅާ، ފިނިފެންމާބަހާ ކޭކު ފަޅާ ޕާޓީބޭއްވުމަކުން އަންހެނުންނަށް ހަމަހަމަކަމަށް ވާސިލުވާން ހުރި ގޮންޖެހުންތައް ނައްތާލެވޭނެ ތޯއެވެ؟ ދިވެހިރާއްޖޭގައި މިހާރު ވެރިކަން ކުރަމުންދާ ޕާޓީގެ މެނިފެސްޓޯގައި މިންތީގެހަމަހަމަކަން ކުރިއެރުވުމަށް ހުރި ވައުދުތައް އެހާމެ ގިނައެވެ. އަދި ރައީސުލް ޖުމުހޫރިއްޔާ އަންހެނުންގެ ދުވަހުގެ ޖަލްސާގައި ފިރިހެނުންނަށް ކުރެއްވި އިލްތިމާސް އެމަނިކުފާނުފިރިހެން ބޭފުޅަކަށްވެހުރެ، ޤައުމުގެ އިސްވެރިޔާއަށްވެހުރެ، އެމަނިކުފާނަށް މިހާރު ލިބިފައިވާ ބާރުގެ ދަށުން މިންތީގެ ހަމަހަމަކަމުގެ ހާލަތްކުރި އެރުވުމަށް ބާރުއެޅުއްވޭނެކަން ކަށަވަރެވެ. އެހެންކަމުން، އެކުލަވާލެވިފައިވާ މެނިފެސްޓޯއާއި، ގާނޫނުތަކާއި، ސިޔާސަތުތައް އަދި ޚާއްސަކޮށް ޖެންޑަރ އީކުއަލިޓީ ގާނޫނު ތަންފީޒުކުރުމަށް ބޭނުންވާ ބަޖެޓާއި، ވަސީލަތްތައް ހޯދުމަށް އިތުރު ބާރެއްލައްވާފައި މަސައްކަތްކުރައްވާނެކަމަށް އުންމީދުކުރަމެވެ. އަދި އެމަނިކުފާނުގެ ޒައާމަތުގައި، ސަރުކާރުގެ މުއައްސަސާތަކުން އަންހެނުންގެ ދުވަހުފެނިގެންދިޔަފަދަ ޖެންޑަރ ސްޓީރިއޯޓައިޕްކުރުމަށް މަގުފަހިވާ ކަންތައްތަކުން ދުރުވުމަށް ބާރުއަޅާނެކަމަށްވެސް އުންމީދުކުރަމެވެ.


ޔޫތު މިނިސްޓަރ އިރުތިޝާމް ރ.އަތޮޅަށް ވަޑައިގެންފި – Ungoofaaru\nބަނޑޭރިގަނޑު/ޙަބަރު/ޔޫތު މިނިސްޓަރ އިރުތިޝާމް ރ.އަތޮޅަށް ވަޑައިގެންފި\nޔޫތު މިނިސްޓަރ އިރުތިޝާމް ރ.އަތޮޅަށް ވަޑައިގެންފި\nމުނާޒު މުޙައްމަދު 1 މެއި 2017\nމިނިސްޓަރ އޮފް ޔޫތު އިރުރިޝާމް އާދަމް މިއަދު ރ.އަތޮޅަށް ވަޑައިގެންފިއެވެ. ރ.އަތޮޅަށް ކުރެއްވި މި ދަތުރުފުޅުގައި މިނިސްޓަރ އިރުތިޝާމް ފުރަތަމަ ވަޑައިގަތީ އިފުރު އެއާޕޯޓުން ރ.ވާދޫ އަށެވެ.\nރ.ވާދޫ އަށް މިނިސްޓަރ ކުރެއްވި ދަތުރުގައި ސަރުކާރުގެ ސްޕޯޓްސް އެރީނާ މަސްރޫއު ތަކުގެ ދަށުން ފޮނުމަތް ކާޕެންޓްރީ އާ ހަވާލުކޮށްގެން ރ.ވާދޫގައި ގާއިމު ކުރި ފުޓްސަލް ދަނޑު ރަސްމީކޮށް ހުޅުއްވައި ދެއްވިއެވެ. މި ރަސްމިއްޔާތުގައި އަންހެން2ޓީމް މެދުގައި އަދި ފިރިހެން2ޓީމުގެ މެދުގައި2ފުޓްސަލް މެޗު ކުޅެފައިވެއެވެ. ފިރިހެނުންގެ ފުޓްސަލް މެޗުގައި ވާދަ ކުރީ ރ.އުނގޫފާރު ޒުވާނުންގެ ތެރެއިން ނެގުނު ޓީމަކާއި ވާދޫ މުއައްސަސާ ތަކުގެ ތެރެއިން ނަގާފައިވާ ޓީމެކެވެ. އަންހެނުންގެ ފުޓްސަލް މެޗުގައި ވާދަ ކުރީ ވާދޫ މުއައްސަސާ ތަކުގެ ތެރެއިން ނެގުނު ޓީމަކާއި ރަށުގެ އަންހެން ކަނބަލުންގެ ތެރެއިން ނެގުނު ޓީމެކެވެ.\nވާދޫ ފުޓްސަލް ދަނޑުގެ އިތުރުން އެރަށުގައި އިމާރާތް ކުރި ޔޫތު ސެންޓަރ ވެސް މިނިސްޓަރ ހުޅުއްވައިދެއްވިއެވެ. މި ދަތުރުފުޅުގައި ވާދޫގެ މުވައްސަސާ ތަކުގެ އިސްވެރިންނާ މިނިސްޓަރ އިރުތިޝާމް ބައްދަލުކުރެއްވިއެވެ. ވާދުއަށް އެކަމަނާ ދެން ވަޑައިގެންނެވީ އުނގޫފާރަށެވެ. އުނގޫފާރު ޑޮޓްކޮމް އަށް މައުލޫމާތު ލިބިފައިވާ ގޮތުގައި މި ދަތުރުފުޅުގައި މިނިސްޓަރ އިރުތިޝާމް އުނގޫފާރުގެ ޒުވާނުންނާ މިރޭ ބައްދަލު ކުރައްވާނެއެވެ.\nމި ދަތުރުފުޅުގައި މިނިސްޓަރ މާދަމާ ވަޑައިގަންނަވާ ގޮތަށް ހަމަޖެހިފައި ވަނީ ރ.މާކުރަތަށެވެ. އަދި މި ދަތުރުފުޅުގައި މާދަމާ މާކުރާތުގައި އިމާރާތް ކުރި ޒުވާނުންގެ މަރުކަޒު ރަސްމީކޮށް ހުޅުއްވައި ދެއްވާ ގޮތުގައި ހަމަޖެހިފައި ވެއެވެ.\nކުރިއަށް އެއް މެޗު އޮއްވާ އުނގޫފާރު ސްކޫލް މުބާރާތުން ކަޓައިފި\nމި ރޯދަ މަހު ވެސް އުނގޫފާރު ގޭބީސީތަކަށް ހިލޭ ކަރަންޓް ދޭން ކައުންސިލުން ނިންމައިފި


India Ah Ethereviyanudhee Nihan Anburaa Raajje Fonuvaalaifi - Vaguthu\nއިންޑިއާއަށް އެތެރެވިޔަނުދީ ނިހާން އަނބުރާ ރާއްޖެ ފޮނުވާލައިފި\nޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާން އިންޑިއާއަށް އެތެރެވިޔަނުދީ އަނބުރާ ރާއްޖެ ފޮނުވާލައިފިއެވެ.\nއެނގިފައިވާގޮތުގައި، ރޭ އިންޑިއާއަށް ނިހާން ވަޑައިގަތުމުން އިމިގްރޭޝަނުން ވަނީ ނިހާން އެއާޕޯޓުގައި ހިފެހެއްޓުމަށްފަހު އެންމެ އަވަހަށް ފުރަން ހަމަޖެހިފައި އޮތް ފްލައިޓުން އަނބުރާ ރާއްޖެއަށް ފޮނުވާލާފައެވެ.\nނިހާން އަށް އިންޑިއާއަށް އެތެރެވިޔަނުދީ އަނބުރާ ފޮނުވާލިނަމަވެސް، ނިހާންގެ ޕާސްޕޯޓުގައި ޑީޕޯޓު ތަތްގަނޑު ޖަހާފައި ނުވެއެވެ.\nIndia ge Chennai ah Alhugandu Iyye kuri Amilla dhathureh gai INDIA ah ethere nuvevunu massala noos verin olhun filuvunah SMS kurahvamun dhathee dhannavaalaan. Mirey 10:00 ah Hotel Jen ah Vadai gannavaa. Alhugandu Coffee aai eku Mauloomaathu thibeyfulhunnah aris kuraanan.\n— Ahmed Nihan (@ahmed_nihan) June 5, 2018\nމިކަމާއި ގުޅިގެން ނިހާން ކުރެއްވި ޓްވީޓެއްގައި ވިދާޅުވީ، އަމިއްލަ ދަތުރުފުޅެއްގައި އިންޑިއާއަށް ވަޑައިގަތުމުން އަނބުރާ ފޮނުވާލި މައްސަލަ އާއި ގުޅޭ މަޢުލޫމާތު މިރޭ 10:00 ގައި ހޮޓެލް ޖެންގައި ބާއްވާ ބައްދަލުވުމެއްގައި ނޫސްވެރިންނާއި ޙިއްސާކުރައްވާނެ ކަމަށެވެ.\nވެރިކަންކުރާ ޕީޕީއެމްގެ އިސް ލީޑަރަކު އިންޑިއާއަށް އެތެރެވިޔަނުދީ ފޮނުވާލާފައި މިވަނީ، ރާއްޖޭގެ ސިޔާސީ މައްސަލަތަކުގެ ތެރެއަށް އިންޑިއާއިން ވަދެ ސަރުކާރަށް ފާޑުކިއުން އަމާޒުކޮށްފައިވާ ދަނޑިވަޅެއްގައެވެ. ނަމަވެސް ނިހާން އިންޑިއާއިން އަނބުރާ ފޮނުވާލުމާާއި ގުޅޭގޮތުން އިންޑިއާގެ ރަސްމީ ފަރާތަކުން އަދި ވަކިއެއްޗެއް ނުބުނެއެވެ.\nޖޫން 5, 2018 - 19:55\nނިހާން، އިންޑިއާ އަށް އެތެރެވިޔަ ނުދީ އަނބުރާ ފޮނުވާލުމުގެ އެއްވެސް ގާނޫނީ ބާރެއް ނޯންނާނެއޭ އިންޑިއާ އަށް އިންޑިއާއަށް މަމެންގެ ވެރިކަން ނުވެއްޓުނީމާ ދެން ތަމެން ނަށް ހީވަނީ މަމެންގެ ލޮލުގެ ނޫރު ކަމުގައިވާ މަމެން ޕިންކީންގެ ޕީޖީ ގްރޫޕް ލީޑަރު ތަމެން އިންޑިއާ އިން ސެމީ ޑިޕޯރޓް އެެއްގެ ގޮތަށް ދޭހަވާނެ އުސޫލުން އެކަން ކުރުން އެއީ މަމެން ނަށް ޓޮލެރޭޓް ކުރެވޭނެ ކަމެއް ނޫނޭ. ކޮބާތޭ އިންޑިއާ އެމްބަސޭ މީތޭ ތަމެން ބުނާ އެންމެ ގާތް ރަހްމަތްތެރިޔާ ގޮތުގައި ތަމެން ތިބެގެން ކަންކަން ކުރާ ގޮތަކީ އިންޑިއާ އިން ޖެހޭނެ މީގެ ޕްރައިސް ޕޭ ބެކް ކުރަން މަމެން ޕިންކީން ދުލެއް ނުދޭނަމޭ މިކަމުގައި މަމެން އާރމަރ ލޭޑައުން ކުރާނެ ގޮތަކީ އެއީ ނުވާނެ ގޮތެކޭ ވެން އިޓް ކަމްސް ޓު ޔޫ ވީ ވޮންޓް ބީ ބްލައިންޑް ވޮންޓް ޔޫ ނޯ އިޓް ވޮންޓް ޔޫ ވޮންޓް ޔޫ ޑާންސް ޑާންސް ޑާންސް ޑާންސް...\nޖޫން 5, 2018 - 20:22\nމިއީ ހާދަ ފޫހިވާ ގޮތަކަށް ކޮމެންޓް ކުރާ ސޮރެކޭދޯ\nޖޫން 5, 2018 - 19:59\nޢިންޑިޔާއަކީ ދުނިޔޭގެ ގަދަ އެއްބާރު، އިންޑިޔާ އާ ކުޅެންވާނީ މިކަން ދަނެގެން،\nޖޫން 5, 2018 - 21:35\nގަދަބާރެއްވިއްޔާ ކީއް. އަހަރެމެންނަކީވެސް މިނިވަން ގައުމެއް. ތިކިޔާ އދ އޭ ކިޔާތަނުން ނެރެފަ އޮންނަ ހިއުމަން ޑިކްލަރޭޝަނެއްގަ އޮވޭ ދަތުރުފަތުރުކޮށް ބޭނުން ތަނަކަށްގޮސްވެ އުޅުމަކީ ކޮންމެ މީހެއގެ ހައްގެކޭ. ވަކިމީހަކަށް މިކަން މަނާކުރެވޭނީ ބަެިނަލް އަގްވާމީ ގާނޫނަކަށް އަރައިގަނެ ކުއްވެރިވުމުން. އެކަން ކޮށްފަ ހުރި މީހަކީ ނަޝީދު. އެއީ އިންސާނަކު ވަގަށް ނެގުން. އެކަމަކު އޭނައަށް އެރޭ އިންޑިޔާއަށް. މިހުންނަނީ ދެފުއްދެގޮތް ގެރި ސިޔާސަތު\nޖޫން 5, 2018 - 22:07\nއިންޑިޔާއާ ކުޅެން ބަޔަކު ނޫޅޭ!!! އެކަމަކު މިކުޑަކުޑަ ރާއްޖެއާ ކުޅެން އިންޑިޔާ އުޅެނީ!!! އިންޑިޔާ އަޑީގައި އޮވެގެން ކުޅެން އުޅުނު ހުރިހާ ކުޅިއެއް ޔާމީންވަނީ މިހާތަނަށް ފެއިލްކޮށްލާފަ!!! ފެއިލްކުރި ފުރަތަމަކުޅިއަކީ މަޖްލިސްތެރެއިން ބަޣާވާތް ގެނަސް ޔާމީން ވެރިކަމުން ދުރުކުރުން!!! ދެވަނަ ކުޅިއަކީވެސް އިންޑިޔާ އަޑީގައި އޮވެގެން ސްޕްރީމް ކޯޓް ބޭނުންކޮށްގެން ގެންނަން އުޅުނު ބައާވާތް!!! ދެން އެމީހުން ދެހެލިކޮޕްޓަރު ހަދިޔާ ކުރީއޭ ބުނެ އެތަކެތިހިފައިގެން އައްޑޫ ގަޔާ ލ.ކައްދޫ ގައި ތިބެގެން ޖާސޫސްކޮށް ރާއްޖެ ހަލަބޮލިކުރަން ރޭވުންތައްވެސް ރާވަމުން ގެންދިޔަ 40 ވަރަކަށް އިންޑިޔާ ސިފައިންނާ އެކު ހެލިކޮޕްޓަރުތައްވެސްް އަނބުރާ ފޮނުވާލީ ޔާމީންގެ ދުރުވިސްނުން ބޭނުން ކޮށްގެން!! އެހެންވެ އެމީހުން ކުޅެން އުޅުނީ މިކުޑަ ގައުމާ!!! ގޮނޑި ކޮށްކޮ ސަރުކާރެއް މިތާ ހަދާ މިތަން އަޅުވެތިކުރުން ބޭނުމަކީ!!! ނަޝީދު ކަހަލަ ދީނާ ދުރު އަދި ގައުމިއްޔަތާވެސް ދުރު އަބަދު ހަމައިގާ ހުންނަން ބޭނުން ނުވާ ބުރާންޗަކު ވެރިކަމުގައި ބަހައްޓައިގެން!!! ވަރަށްސަލާމް!!!\nޖޫން 5, 2018 - 22:34\nމަޖިލީހުން ވެރިކަން ބަދަލުވާނެކަން ޤާނޫނުގަ ލިޔެފަ އެއޮތީ މަޖިލީހުން ވެރިކަން ބަދަލުކުރުމަކީ ބަޤާވާތަކަށްވީ ކޮންއިރަކު. ބަގާވާތް ކުރީ7ފެބުރުއަރީގަ އެވެސް ޔާމީން އަޑީގަ ހުރެގެން\nޖޫން 6, 2018 - 10:28\nމަޖްލިހުން ވެރިކަން ބަދަލުކުރެވޭނީ، ގާނޫނު އަސާސީގައިވާ ގޮތަށް. މެމްބަރުންނަށް ރިޝްވަތުދީގެން މުޑުދާރުކޮށް ވަގަށް ދަންވަރު ގޭގެއަށް ގޮސް މީހުނަށް ރިޝްވަތު ދީގެން ކުރާކަމެއްނޫން އެއީ. އެއީ ހުއްދަނޫންގޮތެއްގައި ކުރާކަންކަން. އެއަށް ކިޔަނީ ބަޣާވާތްކުރުން. ކޮއްކޯ ކަނޑުކޮހުންނަކަށް ގާނޫނެއް ނޭނގޭނެ.\nޖޫން 6, 2018 - 14:09\nތި ބަޣާވާތުގެ އަޑީގައި އެ އުޅެނީ މަސްމަހާމެހިތަ؟ މީގެ ކުރިން ބުރުމާ ޤަސިމެއް ހުރެގެން އެތިވަރުގޮވީ. މިހާރު ބުރުމާއަކީ ވެރިކަން ރައްކާކޮށްދިން މީހަކަށްވެ ގާޒީއެއްގެ ލަގަބް ދީފި. މިހާރު ޔާމީނު ހުރިކަމަށް ބުނަނީ. އަދި ބުނާނެ ބަޣާވާތުގެ އަޑީގައި ހުރީ ޕައްލަންބެޔޭވެސް............ މި ސޮރު މެންނަކަށް ނޭގުނު ބަޣާވާތުގެ އަޑީގައި ހުރީ ކެނެރީގޭ ސޮރުކަމެއް. އެއީ އިންސާނީ ތާރީޚްގައި އަމިއްލަ ވެރިކަމެއްގައި އަމިއްލައަށް ބަޣާވާތްކުރި މީހެއް.\nޖޫން 5, 2018 - 20:01\nނިހާން، އިންޑިއާ އަށް އެތެރެވިޔަ ނުދީ އަނބުރާ އިންޑިއާ އިން ރާއްޖެ ފޮނުވާލައިފި ނަމަ ތަމެން އިންޑިއާ ޖެހޭނީ ކުރިމަތިލާން ހަމަ ތިފަދަ ސީން އަކާއި މަމެން ޕިންކީން ނަކީ އެއީ ރައީސް މައުމޫނުގެ ވެރިކަމެއް ވެސް ނޫން އަދި ރައީސް ވަހީދުގެ ވެރިކަމެއް ވެސް މީ މަމެން ޕިންކީންގެ ވެރިކަން މަމެން މާ ބޮޑަށް ހަޔާތް ކުޑަވާނެ އިންޑިއާ ތިޔާ ޒާތުގެ ނެކް ޓު ނެކް ޖެއްސުމުގައި އިންޑިއާ އަށް ތިޔާވަނީ އިންޑިއާ އަށް ވުރެން މަތީ ސައިޒުގެ ޗެޕްޓަރ އެއް ރީޑް ކުރަން އެކަނި ހަރުގަނޑަކަށް އަރަން ވެގެން ނޭ އިންޑިއާ ހަމަ ސައިޒުން ކަނޑާތިރި ކުރާނަމޭ މަމެން ޕިންކީން މީ މަމެންގެ ވެރިކަން އަދި މީ މަމެންގެ ގައުމު ދޯ. އިންޑިއާ ޔޫ އާރ ނޯ ޑޭމް ގުޑް ފޯރ އަވަރ ކަންޓްރީ ޔޫއާރ ޑޭންޖުރެސް ޑޭންޖުރެސް ޑޭންޖުރެސް ހޭއް ހޭއް ހޭއް ހޯއް ހޯއް ހޯއް ޑޭންޖުރެސް ޑޭންޖުރެސް ޑޭންޖުރެސް...\nޖޫން 5, 2018 - 20:05\nއަނެތްކާ ޓެރަރިސްޓްބާ ކިހިނެތް މިވަނީ އަންނީ އައް އޯކޭދޯ\nޖޫން 5, 2018 - 20:08\nއެމެރިކާ އަށް ވުރެ ނުބައި ބައެއް އިންޑިޔާ އަކީ\nޖޫން 5, 2018 - 20:38\nހަމަ ހުރެފަ އެއްވެސް އަސާސެއްނެތި އިންސާނުން މިހާރުނަގާ ޑިޒިޝަންތަކަކީ އިންސާނުންގެ އިންސާނިއްޔަތުކަންގެއްލި ލަދުހަޔާތްނެއްކަމުގެ ފުރިހަމަ ހެއްކެއް!!!\nޖޫން 5, 2018 - 20:10\nއިންޑިއާ އަށް މަމެން ޕިންކީން ބުނެލަން އޮތީ އިންޑިއާއޭ ޓިޓް ފޯރ ޓެޓް އޭ މަމެން އާރމަރ ލޭޑައުން ނުުރާނަމޭ އިންޑިއާގެ ކުރިމަތީގައި. އިންޑިއާ ޖެހޭނީ ހަމަ މަހަށް ދާން ދޯ. މަހަށް މަހަށް މަހަށް މަހަށް ދޭބަލަ...\nޖޫން 5, 2018 - 20:13\nއިންޑިޔާ ނޫނަސް ދާނެ ޤައުމުތައް އެބަހުރި.. އެއުޅެނީ ބިރުދައްކައިގެން އޮޅުކުރަން… ދެން އިނގޭނެ ނިހާނުގެ އަސްލު ހުރި ސާބިތުކަމެއް.. ސިޔާސީ ގޮތުން ތަފާތުވީ ނަމަވެސް މިގޮތަށް ކިޔަމަންކުރުވުމާއި ދެކޮޅު.. އެއީ މިލޮބުވެތި ޤައުމުގެ މިނިވަންކަމުގެ ޙައްޤުޤައި..\nޖޫން 5, 2018 - 20:40\nރާއްޖޭގަޢިތިބި ހުރިހާ އިންޑިޔާމީހުން އިންތިހާބުގެ ކުރިން ފޮނުވާލަންވީ އޭރުން ސައިޒަށް ތިރިވާނެ.\nޖޫން 5, 2018 - 20:28\nމިކަމުންވެސް ދޭހަވަނީ އިންޑިއާގެ ނުކުޅެދުންތެރިކަން ނޫން ދެން ކޮން ކަމެއްބާ؟ ސަރަޙައްދީ ބޮޑު ގައުމެއް ކުޑަގައުމަކާ ޖައްސާލައިގެން އުޅުމަކީ ވަރަށް ޑީ ގްރޭޑްގެ ކަމެއްތާ.\nޖޫން 5, 2018 - 20:41\nސާބަސް އިންޑިޔާ! ދޮންކެޔޮ ކެވިފަ ހުންނާނީ ބިޑިބެއަށް\nޖޫން 5, 2018 - 21:38\nއިންޑިޔާއަށް ނޭރުވީމަ ވ ދެރަވާނެ. ޗައިނާއިން ބޭސްކުރެވޭ އިންޝޫރަންސް އޭ އެބޭފުޅުންގެ އޮންނަނީ. ހޭބަލިނުވޭ.\nޖޫން 5, 2018 - 20:43\nއިންޑިޔާ އަށް ދަތިވާނެ އެއްވެސް ކަމެއް ރާއްޖެ އަކުން ނުކުރޭ.! ރާއްޖޭގެ ދާޚިލީ ކަންތައް ތަކުގެ ތެރެ އަށް އިންޑިޔާ ވަދެގެން އިދިކޮޅޭ މެންނާ ގުޅިގެން އެ އުޅެނީ. އަހަރެމެންނަށްވެސް ހަމަ ތި ގޮތަށް ކަންތައް ކުރެވި ދާނެ.\nޖޫން 5, 2018 - 20:44\nޖޫން 5, 2018 - 20:52\nއަހަރެމެން ވެސް ވަރަށް ހަޔާތް ކުޑަވާނެ. ހަމަތިގޮތައް އިންޑިޔާ އަށް ހަދާލަފާނަން. ތިޔަހެން ބިރު ދައްކަން އުޅޭނެ ކަމެއް ނެތް. ސިޔާސީ ގުޅުންވެސް ދެން ކަނޑާލާނީ!\nޖޫން 5, 2018 - 20:55\nރޯނު އެދުރު ރައީސެއް ބަހައްޓައިގެން ގައުމުގެ އާމްދަނީން އިންޑިޔާ އަށް ކަހާނުލެވުމުގެ ރުޅިގަޑު. މިކަމެއް ދެންނުވާނެ. ވަރަށް ސަލާމް.\nޖޫން 5, 2018 - 21:01\nޔާމީނުވެސް އިންޑިއާއަށް މިހާރު ނުދަނީ ބޭޒާރު ވެދާނެތީ ! ނިހާނުވެސް ދެން ކޮންމެވެސް ވާހަކަތަކެއް ހަދާލާފަ ރައްޔިތުންނަށް އޮޅުވާލަން ނޫސްތަކުގާ ޖަހާލާ ! އޭރު ން ކަލޭގެ މީހުން ތިބޭނެ އަތްޖަހަން !\nޖޫން 5, 2018 - 21:02\nހިންދީ ލަވައެއްގަ ބުނާނެ. ތޮފި ޖަޕާނުގެ ފަޓްލޫނު އިގިރޭސި އެއްޗެއްކަމަށް. ހިތަކީ ހިންދީ ޚާލިސް ހިތެއްކަމަށް. . މިއީ ދިވެހިންވެސް އެގޮތަށް ބަދަލުކުރުމަށް ކޮށް ދެވުނު ހަނދާނެއް.\nޖޫން 5, 2018 - 21:08\nއިންޑިޔާ މީހުންތަށް ފޮނުވާލައި\nޖޫން 5, 2018 - 21:22\nއިންޑިޔާގެ ހެލިކޮތަޅު ފޮނުވާލީމަ ހަޖަމު ނުވީ، ހައްދުފަހަނަ އަޅާފައޮތް ހިންދޫ މޯދީ ސަރުކާރައް\nޖޫން 5, 2018 - 21:31\nމިއީ ދިވެހިންގެ މޫނުމަތީގައި ޖެހި އެތިފަހަރެއް. މިގައުމުގެ މަތީ ފެންވަރުގެ ވެރިންނަށް އިޚްތިރާމް ނުކުރާ ގޮތްކުޑަ ބަޔަކާ ގުޅުން ބޭއްވުމަކީ ހުތުރު ކަމެއް.\nޖޫން 5, 2018 - 21:50\nޖޫން 5, 2018 - 22:09\nއަދިވެސް ބުނޭ. އިންޑިޔާ އޮތީ ސަރުކާރާ އެކީގައޭ.. ކިހާ ތާހިރު..\nޖޫން 5, 2018 - 22:25\nއިންޑިއާ އަށް އިނގެންވާނެއެއް ނުޏްތޭ މިހާރު ތަމެން ތިޔާ ކުޅެނީ އަލިފާނާއި ކަން. އެއްވެސް ރިސޯރޓަކުން އިންޑިއާ މީހުންނަށް ވިސާ ނުދިނީމާ ދެން މާތާހިރެއް ނުވާނެއެއް ނޫންތޭ.\nއިންޑިއާގެ ރާޑަރުތައް ރާއްޖޭގައި ބެހެއްޓުމުގެ މަޝްވަރާއަށް މާރިޔާ އިންޑިއާއަށް


Naib Raees aa bahdhalu kuravvaa teacherunge musaara bodu koh dheyn edhijje\nމިއަދު ބޭއްވި ބައްދަލުވުމުގެ ތެރެއިން-- ފޮޓޯ: ރައީސް އޮފީސް\nނައިބު ރައީސްއާ ބައްދަލުކުރައްވާ ޓީޗަރުންގެ މުސާރަ ބޮޑުކޮށްދޭން އެދިއްޖެ\nރައީސުލްޖުމްހޫރިއްޔާގެ ނައިބު ފައިސަލް ނަސީމް، މިނިސްޓްރީ އޮފް އެޑިއުކޭޝަންގެ އިސް ބޭފުޅުންނާއި، މާލެ ސަރަހައްދުގެ ޕްރިންސިޕަލުންނާއި މިއަދު ހެނދުނު ބައްދަލުކުރެއްވުމުން މުސާރަ އާއި އިނާޔަތް ބޮޑުކޮށްދޭން އެފަރާތްތަކުން އެދިއްޖެ އެވެ.\nރައީސުލްޖުމްހޫރިއްޔާގެ އޮފީހުގައި ބޭއްވެވި އެ ބައްދަލުކުރެއްވުމުގައި، ޕްރިންސިޕަލުން ވަނީ އެބޭފުޅުންގެ ކަންބޮޑުވުންތަކާއި، ސްކޫލުގެ މަސައްކަތްތައް ހަރުދަނާ ކުރުމަށް ބޭނުންވާ ކަންތައްތައް އެމަނިކުފާނާއި ހިއްސާ ކުރައްވާފައެވެ.\nއެގޮތުން އެބޭފުޅުން ވަނީ އުގަންނައިދިނުމުގައި އިތުރަށް ބޭނުންވާ ވަސީލަތްތައް ފާހަގަކުރައްވާފައެވެ. އަދި އެބޭފުޅުންގެ މުސާރަ އާއި އިނާޔަތްތައް މުރާޖަޢާކޮށް އެކަށީގެންވާ ބަދަލެއް ގެނެސްދެއްވުމަށް ނައިބު ރައީސްގެ އަރިހުން އެދިވަޑައިގެންފައިވެއެވެ.\nއޭގެ އިތުރުން ޕްރިންސިޕަލުން ވަނީ އެބޭފުޅުންނަށް ހާއްސަ ބޯހިޔާވަހިކަމުގެ ސްކީމްތަކާއި، އިންޝުއަރެންސް ޕެކޭޖްތަކެއް ތައާރަފު ކޮށްދެއްވުމަށް އެދިވަޑައިގެންފައެވެ.\nއެބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ ޕްރިންސިޕަލުން އެދިވަޑައިގެންފައިވާ ކަންތައްތައް ވަރަށް ގާތުން ބައްލަވާނެކަމުގައި ވިދާޅުވެފައެވެ. އަދި އެކަންކަމަށް އަވަސް ހައްލުތަކެއް ހޯއްދަވައިދެއްވާނެކަމުގެ ޔަގީންކަން އެމަނިކުފާނު ވަނީ އެބޭފުޅުންނަށް ދެއްވާފައެވެ.\nއެބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ދެއްކެވި ވާހަކަފުޅުގައި ޕްރިންސިޕަލުން އަދާކުރައްވާ މުހިންމު ޒިންމާގެ މައްޗަށް އަލިއަޅުއްވާލައްވައި އެބޭފުޅުންގެ މަސައްކަތްތައް މިހާރަށް ވުރެ ހަރުދަނާކުރެއްވުމަށް އެދިވަޑައިގެންނެވިއެވެ. އަދި އެކަމުގައި ސަރުކާރުން ފުރިހަމަ އެއްބާރުލުން ދެއްވާނެކަމުގައިވެސް އެމަނިކުފާނު ވިދާޅުވިއެވެ.\nއެބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ މުދައްރިސުންނާއި، ދަރިވަރުންނާއި، އަދި ބެލެނިވެރިންނާ ޕްރިންސިޕްލުންނާއި ދެމެދު އޮންނަ ގުޅުން ބަދަހިކޮށް އެބޭފުޅުންގެ ބޭނުންތަކާއި ކަންބޮޑުވުންތައް އަޑުއެއްސެވުމަށް ޕްރިންސިޕްލުންގެ އަރިހުން އެދިވަޑައިގެންފައެވެ.\nނައިބު ރައީސް ފައިސަލް އެޑިއުކޭޝަން މިނިސްޓްރީ ރައީސް އޮފީސް


SunOnline: Fihaara, Cafe adhi Restaurant thakun hidhumaiy dhey gadi thakah badhalthakeh\nފިހާރަތަކާއި، ކެފޭ ރެސްޓޯރެންޓްތަކުން ހިދުމަތް ދޭ ގަޑިތަކަށް ބަދަލުތަކެއް\nއަހްމަދުﷲ އަބްދުލްހާދީ 23 Jun 2021, 12:29\nމާލޭގެ މަޝްހޫރު ސީހައުސް ރެސްޓޯރެންޓް. -- ސަން ފޮޓޯ/ ފަޔާޒު މޫސާ\nކޮވިޑް-19 އާއި ގުޅިގެން ރާއްޖޭގައި އަޅާފައިވާ ރައްކާތެރިކަމުގެ ފިޔަވަޅުތަކަށް ގެނައި ބަދަލުތަކާއިއެކު ކެފޭތަކާއި، ރެސްޓޯރެންޓްތައް އަދި ފިހާރަތައް ހުޅުވައި ވިޔަފާރި ކުރޭވޭނެ ގަޑިތަކަށް އިކޮނޮމިކް މިނިސްޓްރީއިން ބަދަލުތަކެއް ގެނެސްފި އެވެ.\nއެ މިނިސްޓްރީއިން މިއަދު ކުރި އިއުލާނެއްގައި ވަނީ މިއަދުން ފެށިގެން މިމަހުގެ ނިޔަލަށް ކެފޭތަކާއި ރެސްޓޯރެންޓްތައް ފަދަ ކާބޯތަކެތީގެ ހިދުމަތް ފޯރުކޮށްދޭ ތަންތަނުން 8:00 ން ހަވީރު 18:00 އާއި ހަމަޔަށް ޓޭކްއަވޭ އަދި ޑެލިވަރީ ހިދުމަތް ދެވޭނެ ކަމަށެވެ. އަދި މި މުއްދަތުގެ ތެރޭގައި 6:00 ން 00:00 އަށް ފުލުހުންގެ ހުއްދަޔާއިއެކު ޑެލިވަރީގެ ހިދުމަތްވެސް ދެވޭނެކަމަށް އެ މިނިސްޓްރީގެ އިއުލާނުގައި ވެ އެވެ.\nއިކޮނޮމިކް މިނިސްޓްރީއިން ވަނީ ކޮވިޑް-19 އާއި އެކު އަޅާފައިވާ ރައްކާތެރިކަމުގެ ފިޔަވަޅުތަކަށް ގެނައި ބަދަލުތަކާއިއެކު މިއަދުން ފެށިގެން މިމަހުގެ ނިޔަލަށް ފިހާރަ ފަދަ މުދާ ވިއްކާ ތަންތަން އާންމުންނަށް ހުޅުވައިގެން ހިދުމަތް ދެވޭނެ ގަޑިތަކަކީ 8:00 ން 18:00 އާއި ހަމަޔަށްކަމަށްވެސް ކަނޑައަޅައިފަ އެވެ.\nކެފޭ ތަކާއި ރެސްޓޯރެންޓްފަދަ ތަންތަން އަދި ފިހާރަފަދަ ވިޔަފާރިތަކުންވެސް އެތަންތަނުގެ މުވައްޒަފުންނަށް ފުލުހުންގެ ޕޯޓަލް މެދުވެރިކޮށް ދޫކުރަން ކަނޑައަޅާފައި އޮންނަ އަދަދަށްވުރެ އިތުރަށް ހުއްދަ ބޭނުންވާ ވިޔަފާރިތަކުން [email protected] އަށް މެއިލް ކުރުމަށް އިކޮނޮމިކް މިނިސްޓްރީގެ އިއުލާނުގައި ވެ އެވެ. ސައި ހޮޓާ، ކެފޭ އަދި ރެސްޓޯރެންޓްތަކުން ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އުސޫލުތަކާއި އެއްގޮތަށް އަމަލުކުރަން ވާނެކަމަށް މިނިސްޓްރީގެ އިއުލާނުގައި ވަނީ އަންގައިފަ އެވެ.\nވިޔަފާރިތަކުގެ ގަޑިތަކަށް މި ގެނައި ބަދަލަކީ ރޭ މާލެ ސަރަހައްދުގައި ކޮވިޑް-19 އިން ރައްކާތެރިވުމުގެ ގޮތުން އަޅާފައިވާ ފިޔަވަޅުތަކަށް ދިން ލުއިތަކާއެކު ގެނައި ބަދަލެކެވެ. އެގޮތުން ރޭ އިއުލާންކުރި ލުއިތަކުގެ ތެރޭގައި މާލެ ސަރަހައްދުގައި އަޅާފައިވާ ކާފިއު ވަގުތު ކުރުކޮށ، މޮނިޓަރިންގް ގައި ނެތް ރަށްރަށުގެ މެދުގައި ހުއްދައާއި ނުލައި އާންމު ދަތުރުފަތުރުކުރަންވެސް ވަނީ އަލުން ހުއްދަ ދީފަ އެވެ. އަދި ޖިމްތައްވެސް ވަކި ގަޑިތަކެއްގައި ހުޅުވަން ވަނީ ހުއްދަ ދީފަ އެވެ. ކެެފޭ ރެސްޓޯރެންޓްތަކުގެ ގަޑިތަކަށް ބަދަލުތަކެއް ގެނައިނަމަވެސް އަދިވެސް އެތަންތަނުގެ ތެރޭގައި ޑައިން-އިން ހިދުމަތް ދިނުމަށް ހުއްދަ ދީފައެއް ނުވެ އެވެ.


"NivaiRoalhi" ge team in ehkuri 30 haas ruffiyya havaalukohfi\n"ނިވައިރޯޅި"ގެ ޓީމުން 30 ހާސް ރުފިޔާ ހަވާލުކޮށްފި\n"ނިވައިރޯޅި" ގެ ޓީމުން އެއްކުރި ފައިސާ އެހީތެރިކަން ބޭނުންވެފައިވާ ކުއްޖާގެ އާއިލާއާއި ހަވާލުކުރަނީ --\n"ނިވައިރޯޅި" ގެ ޓީމުން ފަންޑު ރެއިޒްކުރުމަށް ހިންގި ހަރަކާތުގެ ތެރެއިން --\nމަޝްހޫރު ފިލްމީ ތަރި ނިއުމާ މުހައްމަދުގެ ވަދާއީ ފިލްމު "ނިވައިރޯޅި"ގެ ޓީމުން މުޖުތަމައުގައި އެކި ކަހަލަ އެހީތެރިކަމަށް ބޭނުންވެފައި ތިބި މީހުނަށް އެހީތެރިކަން ފޯރުކޮށްދިނުމަށް މިހާރު އަންނަނީ ހާއްސަ ހަރަކާތެއް ހިންގަމުންނެވެ. މި ހަރަކާތުގެ ދަށުން ފާއިތުވި ހަފްތާ ބަންދުގައި ފިލްމުގެ ޓީމުން އެއްކުރި 30 ހާސް ރުފިޔާ މިހާރު ވަނީ އެހީއަށް ބޭނުންވެފައިވާ ކުއްޖަކަށް ހަވާލުކޮށްފަ އެވެ.\nއެ ކުއްޖާއަށް އެހީވުމަށް ފިލްމުގެ ޓީމުން ފައިސާ އެއްކުރީ މާލެ އަދި ހުޅުމާލޭގައި ކަޕް ކޭކްސް ވިއްކައިގެންނެވެ.\n"އަޅުގަނޑުމެން 'ނިވައިރޯޅި' ގެ ޓީމުން މުޖުތަމައުގައި އެކި ކަހަލަ އެހީތެރިކަމަށް ބޭނުންވެފައި ތިބި ފަރާތްތަކަށް އެހީތެރިކަން ފޯރުކޮށްދިނުމަށް ނިޔަތުގައި ފެށި ކަމެއް މިއީ. ފަންޑު ރެއިޒްކޮށްގެން ލިބޭ ހުރިހާ ފައިސާއެއް އަޅުގަނޑުމެން އެ ފަރާތްތަކަށް ހާވަލުކޮށްދޭނަން." ނިއުމާ މީގެ ކުރިން އަވަސްއަށް ދިން އިންޓަވިއުއެއްގައި ބުނެފައިވެ އެވެ.\nމި ހަރާކާތުގެ ދަށުން އަންނަ ހުކުރު ދުވަހުވެސް ހާއްސަ އިވެންޓެއް ކުރިއަށް ގެންދިއުމަށް މިހާރު ހަމަޖައްސާފައިވެ އެވެ. މީގެ ދެ ދުވަސްކުރިން ވިހޭ ތުއްތު ކުއްޖަކަށް އެހީވުމަށްޓަކައި ހުޅުމާލޭގައި ޖަންބަލް ސޭލްއަކާއި ކުޑަކުދިންގެ ހަވީރެއް ބޭއްވުމަށް ވަނީ ނިންމާފަ އެވެ. ހުޅުމާލޭގައި ކުރިއަށް ގެންދާ މި ހަރަކާތްތައް އެ ދުވަހު ހަވީރު ހަތަރަކުން ރޭގަނޑު 11 އަށް ކުރިއަށްދާނެ އެވެ.\nނިއުމާ ފޭސްބުކްގައި ކޮށްފައިވާ ޕޯސްޓް.\n"އިވެންޓަށް އެކި ކަހަލަ ޑޮނޭޝަންތައް ދޭން ބޭނުންވާ މީހުނަށް އެ ފުރުސަތު ވާނީ ހުޅުވާލާފަ. ޖަބަލް ސޭލްއަށް ހެދުން އެއްޗެހި ޑޮނޭޓުކުރަން ބޭނުންވާ ފަރާތްތަކުންވެސް އަޅުގަނޑުމެންނާއި ގުޅުއްވުމަށް އެދެން." ނިއުމާ ބުންޏެވެ. "ގިނަ ބައެއް ތަރުހީބު މިހާރުވެސް ލިބެމުން އަންނަނީ. އުއްމީދުކުރަން އަދި ކުރިއަށް އޮތްތަނުގައި އިތުރު ފަރާތްތަކުގެ އެހީތެރިކަންވެސް މިކަމަށް ލިބޭނެ ކަމަށް."\nނިއުމާ ބުނީ އެހީ ބޭނުންވާ ކޮންމެ ފާރަތަކަށްވެސް ޓީމުގެ ސަޕޯޓު ލިބޭނެ ކަމަށެވެ. އެހީތެރިކަން ހޯދަން ބޭނުންވާ ފަރާތްތަކުން ނިއުމާގެ އޮފިޝަލް ފޭސްބުކް ޕޭޖަށް މެސެޖުކުރުމުން އިންތިޒާމުތައް ހަމަޖައްސައިދޭނެ ކަމަށް އޭނާ ބުންޏެވެ.\n"ކުރިއަށް އޮތީ ރޯދަ މަސް. ރޯދަ މަހު މިފަދަ ހަރަކާތެއް ކުރިއަށް ގެންދިއުމަށް ދަތިވާނެ. އަޅުގަނޑުމެން ރޯދައަށް ބްރޭކެއް ނަގާނަން. އެކަމަކު ހަމަ ރޯދަ މަސް ނިމޭއިރަށް އަލުން މި ހަރާކާތް ކުރިއަށް ގެންދާނަން." ރޯދަ މަހަށް މެދުކަނޑާލި ނަމަވެސް އެހީތެރިކަން ބޭނުންވާ ފަރާތްތަކަށް އަބަދުވެސް ޕޭޖަށް މެސެޖު ކުރެވޭނެ ކަމަށް ނިއުމާ ބުންޏެވެ.


Minister Ali Waheed2atholheh'ge4rashakah vadaigenfi\nރާއްޖެ - މިނިސްޓްރީ އޮފް ޓުއަރިޒަމް\nމިނިސްޓަރ އަލީ ވަހީދު2އަތޮޅެއްގެ4ރަށަކަށް ވަޑައިގެންފި\nއަލީ ވަހީދު ވަނީ މ. އަތޮޅު ކައުންސިލާއި ބައްދަލު ކުރައްވައިފައި\nކ. މާލެ 12 ޖުލައި 2019 | ހުކުރު 18:36 4,120\nމިނިސްޓާރ އަލީ ވަހީދު ކުރައްވަމުން ގެންދަވާ ދަތުރުފުލުގެ ތެރެއިން - ޓްވިޓަރ\nފަތުރުވެރިކަން ކުރިއަރުވަން ކުރަން ހުރި މަސައްކަތްތަށް ދެނެގަންނަން، ޓޫރިޒަމް މިނިސްޓަރ އަލީ ވަހީދު ތިން އަތޮޅެއްގެ ހަތް ރަށަކަށް މިހާރު ކުރައްވަމުންގެންދަވާ ދަތުރުފުޅުގައި ދެ އަތޮޅެއްގެ4ރަށަކަށް ވަޑައިގެންފި އެވެ.\nބުރާސްފަތި ދުވަހު ފެއްޓެވި ދަތުރުފުޅުގައި އަލީ ވަހީދު މިހާތަނަށް ވަޑައިގެންފައިވަނީ މ. މުއްޔާއި، މ. ވޭވަށް، ފ. ބިލަތްދޫ އަދި ފ. މަގޫދޫއަށެވެ. އެ ރަށްރަށް ވަޑައިގެން އެރަށްރަށުގެ ކައުންސިލްތަކާއި ވަނީ ބައްދަލުކުރައްވާފަ އެވެ. އަދި ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކާއި ބައްދަލުކޮށް، ހުރި ދަތިތައް އެމަނިކުފާނު އޮޅުންފިލުއްވާފަވެއެވެ.\nއޭގެއިތުރުން އަލީ ވަހީދު ވަނީ މ. އަތޮޅު ކައުންސިލާއި ބައްދަލު ކުރައްވައި އެ އަތޮޅުގައި ފަތުރުވެރިކަން ކުރިއަރުވަން ކުރެއްވެން ހުރި ކަންކަމާއި މެދުގައި މަޝްވަރާ ކުރައްވައިފައެވެ.\nތިން ދުވަހުގެ މުއްދަތަށް މިނިސްޓާރ ކުރައްވާ މިދަތުރުފުޅުގައި މީހުން ދިރިއުޅޭ ރަށްރަށުގައި ފަތުރުވެރިކަން ކުރިއެރުވުމަށް ހުރި ގޮންޖެހުންތަކާއި ދަތިތައް އޮޅުންފިލުވައި، އެ ރަށްތަކުގައި ގެސްޓްހައުސް ވިޔަފާރި ފުޅާކުރުމާގުޅޭގޮތުން ރަށު ކައުންސިލްތަކާއި އަތޮޅު ކައުންސިލްތަކާއި މަޝްވަރާކުރެވޭނެއެވެ. އޭގެ އިތުރުންފަތުރުވެރިކަމުގެ ދާއިރާގެ މަސްއޫލުވެރިންނާއި މިނިސްޓަރ ބައްދަލުކުރައްވަން ވަނީ ހަމަޖެހިފައިވެއެވެ.\nމިނިސްޓްރީން ބުނެފައިވަނީ މި ދަތުރުފުޅުގެ މަގުސަދަކީ މި އަތޮޅުތަކުގައި ފަތުރުވެރިކަން ތަރައްގީ ކުރުމަށް ސިޔާސަތު ބައްޓަންކުރުމުގައި ބޭނުންވާ ޙިޔާލާއި ލަފާ ހޯދުން ކަމަށެވެ.


Pakistan: Fake licence ge massalaagai 150 pilot in suspend\nޕާކިސްތާނުގެ ގައުމީ އެއާލައިން ޕީއައިއޭގެ މަތިންދާބޯޓެއް. -- ފޮޓޯ: އޭޕީ\nއިސްލާމްއާބާދު (ޖޫން 26) - ޕާކިސްތާނުގެ ގައުމީ އެއާލައިނުގެ ޕައިލެޓުންތަކެއްގެ ލައިސެންސާމެދު އުފެދިފައިވާ ސުވާލުތަކާ ގުޅިގެން، ޕާކިސްތާނު އިންޓަނޭޝަނަލް އެއާލައިންސް (ޕީއައިއޭ)ގެ 150 ޕައިލެޓެއް ސަސްޕެންޑުކޮށްފި އެވެ.\nމިފަދަ ފިޔަވަޅެއް އަޅާފައިމިވަނީ، ޕާކިސްތާނުގެ ކަރާޗީގެ މީހުން ދިރި އުޅޭ ސަރަހައްދަކަށް ޕާކިސްތާނު އެއާލައިންސްގެ އޭ320 މަރުކާގެ މަތިންދާ ބޯޓެއް ވެއްޓުނު ހާދިސާ ހިނގަން މެދުވެރިވީ، އެ ބޯޓުގެ ޕައިލެޓުގެ އިތުރުން އެއާ ޓްރެފިކް ކޮންޓްރޯލަށް ހެދުނު ގޯހަކުން ކަމަށް އެ ހާދިސާގެ ތަހުގީގުގެ ފުރަތަމަ ރިޕޯޓުގައި ބުނެފައިވަނިކޮށެވެ.\n"އަޅުގަނޑުމެންގެ ޖުމްލަ 434 ޕައިލެޓުންގެ ތެރެއިން، 150 ޕައިލެޓުން ވަނީ އުދުހުން މަނާކޮށްފައި،" ޕީއައިއޭގެ ތަރުޖަމާނު އަބްދުﷲ ހާން މީޑިއާތަކަށް ވިދާޅުވެފައިވެ އެވެ.\nމި ފިޔަވޅުގެ ސަބަބުން، ޕީއައިއޭގެ އޮޕަރޭޝަންސްތައް ގާތްގަނޑަކަށް ހުއްޓުމަކަށް އަންނާނެކަމަށާއި، ނަމަވެސް، އިތުރު ރިސްކެއް ނެގެންނެތްކަމަށްވެސް ހާން ވަނީ ވިދާޅުވެފަ އެވެ.\nއިއްޔެ ސަސްޕެންޑު ކުރި ޕައިލެޓުން އުދުހުން މަނާކޮށްފައިވަނީ، އެ މީހުންގެ ލައިސެންސާ ގުޅޭގޮތުން މިހާރު ފަށާފައިވާ ތަހުގީގު ނިމެންދެނެވެ. އެ މީހުންނަށް ތުހުމަތުކޮށްފައިވަނީ، އިމްތިހާނު އެހެން މީހުން ލައްވާ ފުރިހަމަ ކުރި ކަމަށެވެ.\nމިދިއަ ބުދަ ދުވަހު ޕާލިމަންޓަށް މައުލޫމާތު ދެއްވަމުން އޭވިއޭޝަން މިނިސްޓަރު ގުލާމް ސަރުވާރު ހާން ވިދާޅުވެފައިވާ ގޮތުގައި، ޕާކިސްތާނުގައި މިހާރު ތިބި ޖުމްލަ 860 ޕައިލެޓުންގެ ތެރެއިން، 262 ޕައިލެޓެއްގެ ލައިސެންސާމެދު ޝައްކުކުރެވިފައިވާ ކަމަށެވެ.\nބޯޓު ވެއްޓުނު ހާދިސާގެ ތަހުގީގަށް ހޯދިފައިވާ ކަންކަމާ ގުޅޭގޮތުން، ހާން ވިދާޅުވީ އެ ބޯޓުގެ ޕައިލެޓުގެ އިތުރުން އެއާ ޓްރެފިކް ކޮންޓްރޯލުން އަމަލު ކޮށްފައި ވަނީ ކަނޑައެޅިފައިވާ އުސޫލުތަކާ ހިލާފަށް ކަމަށެވެ.\nނަމަވެސް، ޕާކިސްތާނުގެ ޕައިލެޓުންގެ އެސޯސިއޭޝަނުން ވަނީ އެ ތަހުގީގާމެދު ސުވާލު އުފައްދައިފަ އެވެ.


Mudhaa ufulaa gadithakah genai badhalu dhifaaukurumah usooluthah efuhmifhushah jahanee\n2 އޭޕްރީލް 20180ކޮމެންޓް\nމުދާ އުފުލާ ގަޑިތަކަށް ގެނައި ބަދަލު ދިފާއުކުރުމަށް އުސޫލުތައް އެފުށް މިފުށަށް ޖަހަނީ\nމާލޭގައި މުދާ އުފުލާ ގަޑިތަކަށް މިމަހުން ފެށިގެން ވަނީ ބަދަލުތަކެއް ގެނެސްފައެވެ. އެއާއެކު ފާޑުކިޔުންތައް އަމާޒުވިއެވެ. އެއާއެކު ފެނިގެން މިދަނީ މުދާ އުފުލާ ގަޑިތަކަށް ސަރުކާރުން ގެނައި ބަދަލު ދިފާއުކުރުމަށް އުސޫލުތައް އެފުށްމިފުށަށް ޖަހާތަނެވެ.\nމާލޭގެ އަމާންކަން ދެމެހެއްޓުމަށްކަމަށް ބުނެ ކުރިން ވަކި ގަޑިތަކެއްގައި ބަންދުކުރި ހިދުމަތްދޭ ތަންތަން މިހާރުވަނީ އަލުން އަނެއްކާ ވެސް ދަންވަރު ހުޅުވާފައި ބަހައްޓާނެކަމުގެ ވާހަކަ ދައްކަން ފަށާފައެވެ. އެންމެފަހުން މިވަނީ ޕެޓްރޯލް ޝެޑްތަކާއި ކެފޭ ރެސްޓޯރަންޓްތައް ރޭގަނޑު ހުޅުވާފައި ބެހެއްޓޭ ވަގުތު އިކޮނޮމިކް މިނިސްޓްރީން ވަނީ އިތުރުކޮށްފައެވެ.\n"އެއްވެސް ޕްލޭނެއް ނެތި ކަންކަން ކުރާތީ ވާގޮތްމީ. މުދާ އުފުލުން ރޭގަނޑަށް ބަދަލު ކުރާފަހުން މި ވިސްނެނީ 10 ޖަހާއިރު ފިހާރަތައް ބަންދުކުރާކަން. ދެން ތެޅިގަނެފައި 24 ގަޑިއިރަށް ފިހާރަތައް ހުޅުވާގޮތަށް މިހެދީ. ކުށްމަދުކުރާށޭ ކިޔާފަ 10 ޖަހާއިރު ބަންދު ކުރަން ފެށި ވިޔަފާރިތައް 24 ގަޑިއިރަށް ހުޅުވީމަ މިޖެހުނީ ކޮންތާކު؟" ނަން ހާމަކުރަން ބޭނުންނުވާ މީހަކު ބުންޏެވެ.\nމާލޭގެ މަގުތައް ތޮއްޖެހި ހިނގާބިނގާވެ އުޅުމަށް ދަތިވަމުންދާތީއާއި، ސްކޫލްތަކަށް ކުދިން ގެންގޮސް ގެނައުމާއި، އާއްމު ރައްޔިތުން މަގުތައް ބޭނުން ކުރުމުގައި ދަތިވަމުންދާތީ ކަމަށް ބުނެ ފިހާރަތަކާއި އާއްމު ތަންތަނަށް ލޮރީ، ޕިކަޕް، ވޭން ފަދަ އެއްގަމު އުޅަނދު ބޭނުންކޮށްގެން މުދާ އުފުލުމުގައި ގަޑިތަކެއް ކަނޑައެޅީ ކަމަށް ސަރުކާރުން ބުނެއެވެ. ސަރުކާރުން ބުނި ގޮތުގައި މުދާ އުފުލުމުގެ ގަޑިތަކަށް ބަދަލު ގެނައީ ކަމާއި ގުޅުންހުރި ފަރާތްތަކާއި މަޝްވަރާކުރުމަށްފަހުއެވެ.\nމާލެ ތެރެއަށް ވިއްކުމަށާއި ގުދަން ކުރުމަށް ގަނޑުކޮށް އުފުއްލާ މުދަލާއި، ލަކުޑި، ދަގަނޑު، ހިލަ، ހިލަވެލި، ބިއްލޫރި، ސިމެންތި، ޢިމާރާތްކުރުމަށް ބޭނުންކުރާ ގަލާއި، ބުއިމަށް ބޭނުންކުރާ ފެނާއި އެހެނިހެން ބުއިންތައް އަދި އެނޫންވެސް މިފަދަ އެންމެހާ ތަކެތި އެއްތަނުން އަނެއްތަނަށް އުފުއްލައްވާނީ 18:00 އިން ފެށިގެން ހެނދުނު 06:00 އާއި ދެމެދުގައި ކަމަށް ވަނީ ކަނޑައަޅާފައެވެ. ޑެލިވަރީގެ ގޮތުގައި އުފުލާ ކައްކާ ގޭސް އުފުއްލަންވާނީ ހެނދުނު 08:30 އިން ފެށިގެން 11:00 އަށް އަދި 18:00 އިން ފެށިގެން ހެނދުނު 06:00 އާއި ދެމެދު ކަމަށް ވަނީ ކަނޑައަޅާފައެވެ.\nއުސޫލަށް ގިނަ ބައެއްގެ ފާޑުކިޔުން އަމާޒުވިއެވެ.\nފާޑުކިޔުން އަމާޒުވެފައި ވަނިކޮށް މިހާރު ފެނިގެން މިދަނީ އުސޫލުތައް އެފުށް މިފުށަށް ޖަހާތަނެވެ.\nކުރީގެ ރައީސް މުހައްމަދު ނަޝީދުގެ ވެރިކަމުގައި ހާއްސަ ހުއްދައެއްގެ ދަށުން ކެފޭ ރެސްޓޯރަންޓްތައް 24 ގަޑިއިރު ހުޅުވާފައި ބެހެއްޓުމުގެ ހުއްދަ ދިނެވެ. އަދި ކުރީގެ ރައީސް ޑރ. މުހައްމަދު ވަހީދުގެ ވެރިކަމުގައި އެ އުސޫލު ބާތިލްކޮށް ފިހާރަތައް ރޭގަނޑު 11:00 އަށް އަދި ކެފޭ ރެސްޓޯރަންޓްތައް 12:00 އަށް ބަންދުކުރަން ޖެހޭ ގޮތަށް ހަމަޖެއްސިއެވެ.\nނަމަވެސް ރޭގައި ޓީވީއެމްގައި ވާހަކަ ދައްކަވަމުން އިކޮނޮމިކް މިނިސްޓަރުގެ ޑެޕިއުޓީ މިނިސްޓަރު އާދަމް ތައުފީގު ވިދާޅުވީ ފިހާރަތަކާއި ކެފޭ ރެސްޓޯރަންޓްތައް ހުޅުވާ ހިދުމަތް ދެވޭ ގަޑިތައް 24 ގަޑިއިރަށް ބަދަލުކުރަން ނިންމާ އެކަމަށް ހާއްސަ އުސޫލެއް އެކުލަވާލަމުން ގެންދާ ކަމަށެވެ.\nފިހާރަތައް ރޭގަނޑު 10:00 އަށް ބަންދުކުރަން ޖެހޭ ގޮތަށް ކަނޑައެޅީ މިހާރުގެ ސަރުކާރުންނެވެ. އޭރު ގަޑިއަށް ބަދަލު ގެނައީ މާލޭގައި މާރާމާރީތައް އިތުރުވެގެން ދިއުމުންނެވެ. ކުށްކުރުން މަދުކުރުމަށް ކަމަށް ބުނެއެވެ.\nނަމަވެސް މިހާރު މި ފެނިގެންދަނީ އުސޫލުތައް އެފުށް މިފުށަށް ޖަހާލައިގެން މުދާ އުފުލާ ގަޑިތައް ހަމަޖެއްސި ގަވާއިދަކީ ރަނގަޅު ގަވާއިދެއްކަމަށް ދެއްކުމަށް މަސައްކަތް ކުރާ ތަނެވެ. ހަގީގީ މައްސަލައަށް ހައްލު ހޯދުމަށް ސަރުކާރުން މަސައްކަތް ކުރާ ތަނެއް ނުފެނެވެ. ފެންނަނީ ސަރުކާރުގެ މުނަރަކަން ދައްކަމުންދާ އުސޫލުން މުދާ އުފުލާ ގަޑިތައް ވެސް އެގޮތުގައި ބޭއްވޭތޯ މަސައްކަތް ކުރަމުންދާ މަންޒަރެވެ.\nޓްރެފިކް މައްސަލަތައް މާލެ އިކޮނޮމިކް މިނިސްޓްރީ ވިޔަފާރި ހިޔާލު


Raskan Vaaruthavaa Listah Harry Ge Hagu Dharikanbalunge Nan Ithurukoffi - Vaguthu\nއިނގިރޭސިވިލާތުގެ ރަސްކަން ވާރުތުވާ މީހުންގެ ލިސްޓަށް ރާނީ އެލިޒަބަތު، އެކަމަނާގެ މުނިމާމަ ދަރިކަނބަލުން ލިލީބެޓް ޑަޔާނާގެ ނަން އިތުރުކޮށްފިއެވެ.\nމޭގަން މާކެލް އާއި ޕްރިންސް ހެރީގެ ދަރިކަނބަލުން ލިލީއަކީ މިހާރު އިނގިރޭސިވިލާތުގެ ޝާހީ އާއިލާގެ މެންބަރުން ތިބި ގޮތައް ބަލާއިރު ރަސްކަމާއި އަށްވަނަ އަށް އެންމެ ކައިރީ ހުރި ބޭކަނބަލަށް ވާނެއެވެ.\nއިނގިރޭސިވިލާތުގެ ޝާހީ އާއިލާ މެންބަރުންގެ މައުލޫމާތުތައް ގެނެސްދޭ ރޯޔަލް.ޔޫކޭ ވެބްސައިޓްގައި މިހާރު ވަނީ ލިލީގެ ނަން ރަސްކަން ވާރުތަވާ ބޭފުޅުންގެ ލިސްޓްގައި ހިމަނާފައެވެ. ލިލީގެ ނަން ހިމަނާފައި ވަނީ އެކަމަނާގެ ބޭބެ އުމުރުން ދެއަހަރުގެ އާޗީ އާއި ޖެހިގެންނެވެ. އާޗީގެ ނަން އޮތީ އެބޭފުޅުންގެ ބައްޕަ ޕްރިންސް ހެރީއަށް ފަހުއެވެ. ޕްރިންސް ހެރީ އަކީ މިިހާރު އިނގިރޭސިވިލާތުގެ ތަހުތު ވާރުތަވާ ބޭފުޅުންގެ ލިސްޓްގެ ހަވަނައިގައި އޮތް ބޭފުޅާއެވެ.\nއުމުރުން 72 އަހަރުގެ ޕްރިންސް ޗާލްސް އަކީ މިވަގުތު އިނގިރޭސިވިލާތުގެ ތަހްތާއި އެންމެ ކައިރީގައި ހުންނެވި ބޭފުޅާއެވެ. ޗާލްސްއަށް ފަހު ދެން ރަސްކަން ލިބޭނީ ޕްރިންސް ވިލިއަމް އަށެވެ. އެއަށްފަހު ދެން ރަސްކަން ލިބޭނީ ޕްރިންސް ވިލިއަމްގެ އެންމެ ދޮށީ ދަރިކަލުން ޕްރިންސް ޖޯޖަށެވެ. އެއަށްފަހު ޕްރިންސެސް ޗާލޮޓް އަދި ޕްރިންސް ލުއިސް އަށެވެ.\nއިނގިރޭސިވިލާތުގެ ރަސްކަމަށް ރާނީ އެލިޒަބަތ ވަޑައިގެންނެވީ 1952 ވަނަ އަހަރުގެ ފެބްރުއަރީ 06 ވަނަ ދުވަހު އެވެ. ޕްރިންސް ޗާލްސްގެ އުމުރުން އޭރު އެންމެ ތިން އަހަރެވެ. ޕްރިންސް ޗާލްސް އަކީ ވަލީއަހްދެއްގެ ގޮތުގައި އެންމެ ދިގު މުއްދަތެއް ހޭދަކުރި ބޭފުޅާއެވެ.\nއިނގިރޭސިވިލާތުގެ ރަސްކަން ވާރުތަވާ ބޭފުޅުންގެ ލިސްޓްގައި ލިލީގެ ނަން ހިމެނި ނަމަވެސް ޕްރިންސް ހެރީ އާއި އިނގިރޭސިވިލާތުގެ ޝާހީ އާއިލާގެ ގުޅުން ގޯސްވެފައި އޮންނަތާ މިހާރު ގިނަ ދުވަސްތަކެއް ވެއްޖެއެވެ.


އާ ކައުންސިލާއެކު ކުރެވޭ އުންމީދުތައް! - Kihaadhoo Live\nއާ ކައުންސިލާއެކު ކުރެވޭ އުންމީދުތައް!\nލިޔުނީ: އަޙްމަދު ފަޔާޟް | މާޗް 11, 2014 2014 ގެ ލިތުންތައް, ޚަބަރު\nކިހާދޫ ކައުންސިލަށް އަލަށް އިންތިހާބުކުރެވުނު ކައުންސިލަރުން- ފޮޓޯ: ފޭސްބުކް\nނިމިގެން މިދިޔަ ކައުންސިލާ މެދުވެސް ރައްޔިތުން ފޮނިއުއްމީދުތަކެއް ކުރިފަދައިން މިފަހަރު އަލަށް އިންތިހާބުކުރެވުނު ކައުންސިލާމެދުވެސް ރައްޔިތުން ފޮނިއުއްމީދުތަކެއް ކުރާނެކަން ޔަޤީނެވެ. ރައްޔިތުންނަށް މިހާރުއެންމެ ދަތިވެފައިވާ ކަންކަން ހައްލުކުރުމުގައި އަތުކުރި އޮޅާލައިގެން ހިތްވަރާއެކު މަސައްކަތް ކުރާނެ ކަމުގެ އުއްމީދުގައި ވޯޓްދެއްވި ހުރިހާ ރައްޔިތުންގެ ހައްޤުގައި ރަށުގެ ރައްޔިތުންނަށް ފައިދާހުރި ކޮންމެވެސް ކަމެއްކޮށްދިނުމަކީ ކައުންސިލް މެމްބަރުންގެ ކޮނޑުގައި އެޅިފައިވާ ބޮޑު ޒިންމާއެކެވެ. ކިހާދޫ ކަހަލަ ކުދިކުދި އާބާދީ އޮންނަ ރަށްރަށަށް ސަރުކާރުން އެއްވެސް ކަމެއް ނުކޮށްދޭނެއޭ ކިޔާ ހޮޅޮއަށިތަކުގައި ވާހަކަ ދައްކާލުމަކުން ފުދުނީއަކީ ނޫނެވެ.ރާއްޖޭގައި އާބާދީ ކުދި ރަށްރަށުގައިވެސް ސަރުކާރުން ރައްޔިތުންނަށް ދަތިވެފައިވާ ކަންކަން ހައްލުކޮށްދީފައި އެބަހުއްޓެވެ. ” ނުރޯ ދަރިއަކަށް ކިރެއް ނުލިބޭނެއޭ ” ބުނާ ބީދައިން ރަށުގައި ތިބެގެން ވާނެ އެއްވެސް ކަމެއް ނޯންނާނެއެވެ. މިހާރަކީ ޤުރުބާނީތަކެއް ވެގެން ނޫނީ އެއްވެސް ކަމެއްކުރެވޭނެ ޒަމާނެއްނޫނެވެ. ރައްޔިތުންގެ ހައްގުގައި އަނބިދަރިންނާއި، އެކުވެރިންގެ އިތުރުން އުފަންރަށްދޫކޮށް ދުރަށް ދާންޖެހޭފަހަރުވެސް އަންނާނެއެވެ. ރައްޔިތުންގެ ޝަކުވާތައް ސަރުކާރަށް ފޯރުކޮށްދޭންޖެހޭ ފުރަތަމަ ބަޔަކީ ރަށުގެ ކައުންސިލްތަކެވެ. އެހެންކަމުން ރައްޔިތުންނާ ބައްދަލުކޮށް ރައްޔިތުންނަށް އެންމެ ދަތިވާ އަސާސީ ހިދުމަތްތަކަކީ ކޮބައިތޯ ކައުންސިލުންބަލަންޖެހެއެވެ. އަދި އެފަދަކަންތައްތައް ރަގަނޅު ކުރުމަށް މަސައްކަތް ކުރަންވެސް ޖެހޭނެއެވެ. އެގޮތުން ވޭތުވެދިޔަ ކައުންސިލްގެ އަމަލުތަކަށް ކުރުގޮތަކަށް އަލިއަޅުވާލާނަމެވެ.\nވޭތުވެދިޔަ ކައުންސިލުން އެއްމެ ފުރަތަކަ ކަމެއްގެ ގޮތުން ރަށުގެ ކުނީގެ މައްސަލަ ހައްލުކުރުމަށްޓަކައި މަސައްކަތް ތަކެއް ރައްޔިތުންނާގުޅިގެން ފަށައިގަތެވެ. މީގެ ނަތީޖާވެސް އެހާގޯހެއްނޫނެވެ. ރަށުގެ ރައްޔިތުން ބަލައިގަތް މިމަސައްކަތް ބޮއްސުންލައިގެން ދިޔައީ ހަމަ ކައުންސިލްގެ ފަރުވާ ކުޑަކަމުންނޭ ދެންނެވިދާނެއެވެ. އެހެނީ ބަރާބަރަށް މޮނިޓަރ ކުރަމުން ދިޔަދިޔުން ދުވަހެއް ދުވަހަކަށް ދިޔައީ ބޮއްސުންލައިގެންނެވެ. އަދި ރަށުތެރެކުނިކަހާ އަންހެންވެރިންނަށް ލުއިކޮށްދިނުމަށްޓައި ފަހަރަކު ކަމެއް ލުއިކޮށްދެމުން ގޮސް މުޅި ޕްލޭންވެސް ބޮއްސުންލީއެވެ.\nދެވަނައަށް ކައުންސިލުން މަސައްކަތް ފެށީ ބަނދަރުގެ ބޭރުތޮށިގަނޑު ރައްޔިތުންގެ އެހީތެރިކަމާއެކު ޖެހުމަށެވެ. އެގޮތުން މިމަސައްކަތްވެސް މަސައްކަތުގެ ކުރީކޮޅި ފޯރީގައި ކުރެވުނުނަމަވެސް ދުވަހެއް ދުވަހެއް ދިޔައީ ފަޑުވަމުންނެވެ. އެހެންނަމަވެސް އެމަސައްކަތުގައި އުޅުނު މަދު ރައްޔިތުންގެ އެހީތެރިކަމާއެކު ބަނދަރުގެ ހުޅަނގު ތޮށިގަނޑު ޖަހާ ތޮށިގަނޑުގެ މައްޗަށް ސިމެންތިއަޅާ އެއްވަރުކުރިއެވެ. ސަރުކާރުގައި އެހީއަކަށް ދެންނެވުމުން ސަރުކާރުން ދެއްވި 800 ކޮތަޅު ސިމެންތި ބޭނުންކޮށްގެން ތޮށިގަނޑުގެ މަތި އެއްވަރުކުރުމަށްފަހު، ނެރުފައިކަށި ޖެހުމުގެ މަސައްކަތް ފަށައިގަނެވުނެވެ. އެހެންނަމަވެސް އަދިވެސް ނެރުފައިކަށީގެ މަސައްކަތް ނިންމާލެވޭގޮތެއްނުވެއެވެ. ރައްޔިތުންނަށް ލިބުނު 800 ކޮތަޅު ސިމެންތީގެ ތެރެއިން 150 އާ ގާތްކުރާ އަދަދަކަށް ސިމެންތި ކޮތަޅު ގުދަނުގައި ހުރެ ގާވަނީއެވެ.\nކައުންސިލާއި، ކިހާ ޖަމިއްޔާއާއި ، ޒުވާނުން ހިއްސާވާގޮތަށް އަލިފުޅު ތުއްތު ފައުންޑޭޝަނުންގެ އެހީ ލިބިގެން އަންހެނުންގެ މިސްކިތް ޕްރީސްކޫލަކަށް ބަދަލުކުރުމަށް ބޭނުންވާ ހުރިހާ ސާމާނެއް ލިބިގެން އަހަރެއްހާ ދުވަސްވީއިރުވެސް އަދިވެސް އެތަނުގެ މަސައްކަތްތައް ނުނިމެވެ. 2013 ވަނަ އަހަރުގެ ޑިސެމްބަރ މަހުގެ ނިޔަލަށް ނިންމާގޮތަށް އަލިފުޅު ތުއްތު ފައުންޑޭޝަނުން ހަވާލުކުރި މިޕްރޮޖެކް ނުނިމުގެ ސަބަބުން މިފަދަ އެހީތައް ދެވަނަ ފަހަރަށް ދެއްވާއިރު އެފަރާތްތަކުން ވިސްނާނެކަން ޔަގީނެވެ.\nއަޅުގަނޑުމެންގެ އުންމީދަކީ އަލަށް އިންތިހާބުވި ކައުންސިލަކީ ރައްޔިތުންނާއި ގާއްގުޅުމެއްބާއްވާ ކަންކަމުގައި ރައްޔިތުންގެ ހިޔާލާ މަޝްވަރާހޯއްދަވާނެ ކައުންސިލެއްކަމުގައި ވުމެވެ. އަދި ރަށުގައި މިހާރުން މިހާރަށް ރަގަނޅު ކުރަންޖެހިފައިވާ ކަންތައްތަކަކީ ކޮބާތޯ ބައްލަބާ އެކަންކަން ހައްލުކުރުމަށް އަވަސް ފިޔަވަޅުތަކެއް އަޅާނެކަމުގައެވެ.\nއޮކްޓޯބަރ 30, 2017 0\nއޮކްޓޯބަރ 18, 2017 0\nއޮކްޓޯބަރ 8, 2017 0


PSM In Hadhaa Nunimey Imaaraathakah Kuli Dhekki Massalla3Vana Faharah PG Ah | Hathaavees\nޕީއެސްއެމް އިން ހަދާ ނުނިމޭ އިމާރާތަކަށް ކުލި ދެއްކި މައްސަލަ ތިންވަނަ ފަހަރަށް ޕީޖީއަށް\nޕަބްލިކް ސާވިސް މީޑިއާ (ޕީއެސްއެމް)ގެ ޓީވީ އިމާރާތް--\nދައުލަތުގެ މީޑިއާ ކުންފުނި ޕަބްލިކް ސާވިސް މީޑިއާ (ޕީއެސްއެމް) ގެ ދަށުން ހިންގަމުން އަންނަ މޯލްޑިވްސް މީޑިއާ އިންސްޓިޓިއުޓު ހުޅުވުމަށް ހަދާ ނުނިމޭ އިމާރާތެއްގެ ދެ ބުރި ކުއްޔަށް ނަގައިގެން އެ ކުންފުނިން ފައިސާ ދައްކަމުން ދިޔަ މައްސަލާގައި ދައުވާ ކޮށްދިނުމަށް އެދި އަނެއްކާވެސް ޕްރޮސިކިއުޓަރު ޖެނެރަލް (ޕީޖީ) އޮފީހަށް ފޮނުވައިފިއެވެ.\nމިއީ މި މައްސަލަ ޕީޖީ އޮފީހަށް ފޮނުވާތާ ތިންވަނަ ފަހަރެވެ. މި މައްސަލަ ޕީޖީ އަށް ފޮނުވީ އެންޓި ކޮރަޕްޝަން ކޮމިޝަން (އޭސީސީ) އިންނެވެ. އެ ކޮމިޝަނުން އެ މައްސަލަ ޕީޖީ އަށް ފޮނުވާ މިއަދު ނެރެފައިވާ ބަޔާނެއްގައި ބުނީ ނުވެސް ހަދާ އިމާރާތަކަށް 2015ވަނަ އަހަރުގެ ޑިސެމްބަރު މަހާއި 2016ވަނަ އަހަރުގެ ޖެނުއަރީ މަހު ކުލީގެ ގޮތުގައި އެއްލައްކަ އެގާރަ ހާސް ރުފިޔާ ދައްކައިފައިވާ ކަމަށެވެ. އަދި 2016ވަނަ އަހަރުގެ ފެބްރުއަރީ މަހުން އެ އަހަރުގެ ޖޫން މަހުގެ ނިޔަލަށް 74،000 ރުފިޔާ ކުލީގެ ގޮތުގައި ދައްކާފައިވާ ކަމަށެވެ.\nޕީއެސްއެމް އިން ކުލި ދައްކަމުން ދިޔަތަން އެ ކުންފުންޏާއި ހަވާލުކުރީ މަސައްކަތް އެއްކޮށް ނިންމާފައިވާ ކަމަށް ބުނި ނަމަވެސް އެ މައްސަލަ ޕީއެސްއެމް އިން އެއްވެސް ފަރާތަކަށް ހުށަހަޅާފައި ނުވާ ކަމަށް އޭސީސީ އިން ބުންޏެވެ. އަދި އެ އިމާރާތް ހުރީ އެއްކޮށް ނިންމާފައި ކަމަށް ޕީއެސްއެމްގެ ޕްރޮކިއުމަންޓް ޑިޕާޓްމެންޓްގެ ކުރީގެ ޑިރެކްޓަރު، މުހައްމަދު ހާޝިމް ސޮއިކޮށް މެމޯ ފޮނުވާފައިވާ ކަމަށް އޭސީސީގެ ބަޔާނުގައި ބުނެފައިވެއެވެ.\nހާޝިމްގެ މައްޗަށް އޭސީސީ އިން ދައުވާ ކުރީ މަގާމުގެ ބޭނުން ނަހަމަ ގޮތުގައި ހިފުމާއި ތިމާއަށް ނުވަތަ ހައްގު ނޫން އެހެން ބަޔަކަށް ފައިދާއެއް ހޯދުމުގެ މަގްސަދުގައި އެކަން ކުރި ކަމުގެ ދައުވާއެވެ.\nމި މައްސަލާގައި ހާޝިމްގެ މައްޗަށް ދައުވާ ކޮށްދިނުމަށް 2017ވަނަ އަހަރުވެސް އޭސީސީ އިން ޕީޖީ އަށް ފޮނުވިއެވެ. ނަމަވެސް އޭރު ޕީޖީ އިން މައްސަލަ އަނބުރާ ފޮނުވާލީ ތަހުގީގު ފުރިހަމަ ކުރުމަށް ކަމަށް ބުނެއެވެ. ދެވަނަ ފަހަރަށްވެސް އޭސީސީ އިން ފޮނުވުމުން ޕީޖީ އިން އެ މައްސަލަ އަނބުރާ ފޮނުވާލިއެވެ.\nމިހާރުގެ ޕީއެސްއެމްގެ މެނޭޖުމަންޓުން ވެސް ވަނީ ޕީއެސްއެމްގެ ކުރީގެ މެނޭޖުމަންޓާއި ގުޅޭ ގިނަ މައްސަލަތަކެއް ކަމާބެހޭ ފަރާތްތަކަށް ހުށަހަޅާފައެވެ.\nPrevious ބަޖެޓުގައި ހުރީ ހާލަތާއި ނުބައްދަލު މަޝްރޫއުތަކެއް: ގަވަރުނަރު\nNext ޗީފް އޮފް ޕްރޮޓޮކޯލްގެ މަގާމު ފުރަތަމަ ފަހަރަށް ކަނބަލަކަށް!


Kakulah aniyaave Riley ah season nimijje | Mihaaru\nކަކުލަށް އަނިޔާވެ ރިލޭ އަށް ސީޒަން ނިމިއްޖެ\n02 އޮކްޓޯބަރ 2018 - 10:512comments\nނިއު ރޭޑިއަންޓުގެ ފުލްބެކް ރިލުވާން ވަހީދު (ރިލޭ) ގެ ކަކުލަށް ލިބުނު އަނިޔާއަކާ ގުޅިގެން އޭނާ އަށް މި ސީޒަން ނިމިއްޖެ އެވެ.\nރިލޭގެ ކަކުލުގެ ލިގަމެންޓުން ބަޔެއް އިރައިގެން ދިއުމުން ފަރުވާ ހޯދަން މިހާރު ވަނީ އޮޕަރޭޝަންކޮށްފަ އެވެ. ރިލޭ ބުނީ ކަކުލަށް އަނިޔާވީ، މެދުކެނޑުމަކަށް ފަހު ދިވެހި ޕްރިމިއާ ލީގުގެ ކުޅުން އަލުން ފެށުމަށް ނިއުއާ އެކު ޕްރެކްޓިސް ފެށި ތަނުން ކަމަށެވެ.\n"ބްރޭކުގެ ތެރޭގައި ފިޓްނަސް ހިފަހައްޓަން ޖިމްގައި ވޯކްއައުޓް ހަދަނިކޮށް ކަނާތު ކަކުލަށް ތަދުވީ. އޭގެ ފަހުން ޕްރެކްޓިސް އަލުން ފަށައިގެން ޕްރެކްޓިހުގައި ވާތު ފަޔަށް ބޮޑަށް ބާރުލެވެން ފެށީ، ކަނާތު ފަޔަށް ތަދުވެފައިވާތީ. އެހެން ހުއްޓާ ވާތު ފަޔަށް މި އަނިޔާވީ،" ރިލޭ ބުންޏެވެ.\nއެހިސާބުން އެމްއާރްއައި ހެދުމުން އެނގުނީ ވާތު ކަކުލުގެ އެންޓީރިއާ ކްރުޝުއޭޓް ލިގަމެންޓުން ބަޔެއް އިރައިގެން ގޮސްފައިވާކަމަށެވެ. އޭނާގެ އޮޕަރޭޝަންކުރީ ޑރ. ހަސަން ޝަކީލެވެ.\n"ފަސް މަހާއި ހަ މަހާ ދެމެދުގެ މުއްދަތެއް ކުޅުމާ ދުރުގައި ހޭދަކުރަން ޖެހޭ. އަންނަ ސީޒަނުގެ ކުރީކޮޅު ކުޅެން ނުކުމެވޭނެ ކަމަށް މި އުއްމީދުކުރަނީ،" ރިލޭ ބުންޏެވެ.\nމި ސީޒަނުގައި އަދި ދިވެހި ޕްރިމިއާ ލީގުގެ ދެ ވަނަ ބުރާއި އެފްއޭ ކަޕް އަދި ޕްރެޒިޑެންޓްސް ކަޕް އެބައޮތެވެ.\nއުމުރުން 27 އަހަރުގެ ރިލޭ ވަނީ ދާދި ފަހުން އޮމާނުގެ ސުރް އެފްސީގެ ޓްރަޔަލްގައި ބައިވެރިވެ ފާސްވެސް ވެފަ އެވެ. އެކަމަކު އޭނާ ދޫކުރަން ނިއު އިން ކީ އަގު ބޮޑުވުމުން އެ ކްލަބަށް އޭނާ ގެނެވޭ ގޮތެއް ނުވި އެވެ.\nރިލޭ އަކީ ރާއްޖޭގައި ހުރި އެންމެ ހުނަރުވެރި އެއް ފުލްބެކެވެ. އޭނާ ވަނީ ޕޮޕޯފުގެ ކޯޗުކަމުގެ ދަށުން ނިއު އިން 2013 ވަނަ އަހަރުގެ ސީޒަނުގެ ހުރިހާ މެޗެއް ކާމިޔާބުކޮށް އަދި އޭއެފްސީ ކަޕުގެ ކުއާޓާ ފައިނަލުން ޖާގަ ހޯދިއިރު މޮޅަށް ކުޅުފަ އެވެ. ރާއްޖޭގެ 23 އަހަރުން ދަށުގެ ޓީމަށް 2012 ވަނަ އަހަރުގެ މަހިންދަ ރާޖަޕަކްސަ މުބާރާތް ކާމިޔާބުކޮށްދިން ކެޕްޓަން ގައުމީ ޓީމުން ކުރިން ގަވާއިދުން ޖާގަ ހޯދި ނަމަވެސް، ފަހަކަށް އައިސް މޮޅަށް ކުޅުނަސް ފުރުސަތެއް ނުލިބެ އެވެ.\n"ކެރިއަރުގެ ވަރަށް މުހިއްމު ހިސާބެއްގައި ކުޅުމާ ދުރަށް ދާން މި ޖެހުނީ. އެކަމަކު ހިތްވަރު އެބަހުރި. އެނބުރި އަންނާނަން ވަރުގަދަކޮށް،" ރިލޭ ބުންޏެވެ.\nއިތުރު ލިޔުންތައް ނިއުރޭޑިއަންޓް ސ.ކ ރިލްވާން ވަހީދު (ރިލޭ)


Pressure akee oxygen fadhain hayaathah kommehen beynunvaane ehccheh: Mourinho - One Online\nޓޮޓެންހަމްގެ ކޯޗު ހޯޒޭ މޮރީނިއޯ --- ފޮޓޯ/ ގެޓީ\nޕްރެޝަރަކީ އޮކްސިޖަން ފަދައިން ހަޔާތަށް ކޮންމެހެން ބޭނުންވާނެ އެއްޗެއް: މޮރީނިއޯ\nޕްރެޝަރަކީ އޮކްސިޖަން ފަދައިން ދިރިއުޅުމުގައި އަބަދުވެސް ބޭނުންވާނެ އެއްޗެއް ކަމަށާއި، އޮކްސިޖަން އަދި ޕްރެޝަރާ ނުލައި ނުވެސް އުޅެވޭނެ ކަމަށް ޓޮޓެންހަމްގެ ކޯޗު ޖޯސޭ މޮރީނިއޯ ބުނެފިއެވެ.\nއެންމެފަހުން ލީގުގައި ކުޅުނު ހަ މެޗުގެ ތެރެއިން ފަސް މެޗުން ބަލިވެ، ޓޮޓެންހަމް އޮތީ ލީގު ތާވަލުގެ ނުވަ ވަނައިގައެވެ. އެ ބަލިތަކާއެކު ޓޮޓެންހަމްގެ ކޯޗުކަމުގެ ގޮނޑި ބޮޑު ޕްރެޝަރަކަށް ވެފައިވޭތޯ ނޫސްވެރިޔަކު ސުވާލުކުރުމުން މޮރީނިއޯ ބުނެފައި ވަނީ ހާސްވެ ކަންބޮޑު ވާވަރު އަދި ނުވާ ކަމަށެވެ.\n"މައްސަލައަކަށް ވާނީ ޕްރެޝަރެއް ނެތުން. އެއީ އޮކްސިޖަންހައި މުހިއްމު އެއްޗެއް. ދިރިއުޅުގައި ކޮންމެހެން ބޭނުން ވާނެ އެއްޗެއް،" އާދީއްތަ ދުވަހު ބާންލީއާ ދެކޮޅަށް ކުޅޭ މެޗާއި ގުޅިގެން ކުރީގެ ޗެލްސީ އަދި މެންޗެސްޓާ ޔުނައިޓެޑްގެ ކޯޗު މޮރީނިއޯ ބުނެފައިވެއެވެ.\nމޮރީނިއޯ ބުނީ ކަމެއް ހާސިލްކުރުމަށް މަސައްކަތް ކުރާ ކޮންމެ ކޯޗަކަށްވެސް ޕްރެޝަރާ ކުރިމަތިލާން ޖެހޭނެ ކަމަށާއި، ޕްރެޝަރަށް ހޭނުމަކީ ކޮންމެ ކޯޗެއްގެވެސް ޒިންމާއެއް ކަމަށެވެ. ކޮންމެ މުބާރާތެއްގައިވެސް ފަސޭހަ ނޫން މެޗުތަކެއް ކުޅެން ޖެހޭނެ ކަމަށާއި، އެކަމަކީ ކޮންމެހެންވެސް ކުރިމަތިލާން ޖެހޭ ޗެލެންޖްތަކެއް ކަމަށް ކޯޗު މޮރީނިއޯ ބުނެފައި ވެއެވެ.\nއާންމުކޮށް ކޯޗުކަމުގެ ޕްރެޝަރުން ރެކެން މޮރީނިއޯ ތަފާތު އުކުޅުތަކެއް ގެންގުޅޭކަން ފާހަގަވެފައިވާއިރު، މިފަހަރުވެސް އޭނާ އަންނަނީ ދަށް ނަތީޖާތައް ހަނދާން ނައްތައިލުމަށް ތަފާތު ވާހަކަތައް ދައްކަމުންނެވެ. މެންޗެސްޓާ ޔުނައިޓެޑްގެ ކޯޗުކަމުން ވަކިވިތާ އަހަރެއް ފަހުން ޓޮޓެންހަމްގެ ކޯޗުކަމާ ހަވާލު ވެ، ފުރަތަމަ ސީޒަންގައި ވަނީ ކާމިޔާބީތަކެއް ހޯދައިފައެވެ. މި ސީޒަންގެ ކުރީކޮޅުގައި ޓޮޓެންހަމްއިން ވަރުގަދަކޮށް ނަތީޖާތައް ނެރުނު ނަމަވެސް، މިހާރު ވަނީ ވަރަށް ބޮޑަށް ފޯމް ދަށް ވެފައެވެ.


ބަޔަކު މީހުން ގެންނަން އުޅުނު ބޮޑު ބިދުޢައިން ދިވެހިން ސަލާމަތް ކުރެއްވީތީ ޙަމްދުކުރަން: އިޔާޟް - DhiDaily\nބަޔަކު މީހުން ގެންނަން އުޅުނު ބޮޑު ބިދުޢައިން ދިވެހިން ސަލާމަތް ކުރެއްވީތީ ޙަމްދުކުރަން: އިޔާޟް\nއިސްލާމްދީނުގެ ތެރެއަށް ގެންނަން ބަޔަކު މީހުން މަސައްކަތްކުރި ”ބޮޑު ބިދުޢައިން“ދިވެހި އުންމަތް ސަލާމަތް ކުރެއްވި ކަމަށްޓަކައި މަތިވެރި ރައްބަށް ޙަމްދާއި ޝުކުރު ކުރައްވާކަމަށް، ޑރ.މުޙައްމަދު އިޔާޟް ޢަބްދުލްލަޠީފް މިއަދު ވިދާޅުވެއްޖެއެވެ.\nޑރ.އިޔާޟް މިހެން ވިދާޅުވީ ކޮވިޑާއި ގުޅިގެން މާލޭ ސަރަހައްދުގެ މިސްކިތްތަކުގައި ޖަމާޢަތުގައި ނަމާާދުކުރާއިރު ގައިދުރުކުރަން އެންގި އެންްގުން މިއަދު ބާޠިލުކުރި ކުރުމަށް ޢިޝާރާތްކުރައްވައެވެ.\nމާލޭ ސަރަހައްދުގެ މިސްކިތްތަކުގައި ޖަމާޢަތުގައި ނަމާާދުކުރާއިރު ގައިދުރުކުރަން އެންގި އެންގުމާއި ދެކޮޅު ހައްދަވައި އެންމެ ބޮޑަށް ވާހަކަދެއްކެވި އެއް ބޭފުޅަކީ ޑރ.އިޔާޟްއެވެ.\nއިޔާޟް ވިދާޅުވިގޮތުގައި ޖަމާޢަތުގައި ނަމާދުކުރާއިރު މިހާރު ހަދާ ސަފުތަކަކީ އިސްލާމީ ޝަރުޢީ މިންގަނޑަށް ފެތޭ ސަފުތަކެއް ނޫނެވެ. އަދި ޞަޙާބީންގެ ޒަމާނުގައި ވެސް ގައިން ގަޔަށް އަރާ ބަލިތައް ފެތުރިގެން ދިޔަކަމަށާއި، ނަމަވެސް ނަމާދުގައި ސަފުތައް ދުރުދުރުގައި ހައްދަވާފައެއް ނުވާކަން ފާހަގަކުރައްވައިފައިވެއެވެ.\nހަމައެހެންމެ ދީނުގެ ތެރެއަށް އަލަށް އީޖާދުކުރާ ކަންތައް ވެއްދުން އެއީ ވަރަށް ބޮޑު ނުބައެއްކަން ވެސް ފާހަގަކުރައްވައިފައިވެއެވެ.\nއެހެންކަމުން އެވެނިމިވެނި ބަޔަކު ފޮލޯކުރީމޭ ބުނެ ޤިޔާމަތް ދުވަހުގައި ސަލާމަތެއް ނުވެވޭނެކަމަށް ވެސް ވިދާޅުވެފައިވެއެވެ.\nނަމަވެސް ގައިދުރުކުރަން އެންގި އެންގުން ބާޠިލްކުރުމާއެކު ޑރ.އިޔާޟް މިއަދު ވިދާޅުވީ ވުޖޫދުގައި ނެތް ޟަރޫރަތެއް ދައްކައިގެން، އިސްލާމްދީނުގެ ތެރެއަށް ގެނައުމަށް ބަޔަކު މީހުން މަސައްކަތްކުރި ބޮޑު ބިދުޢައިން ދިވެހި އުންމަތް ސަލާމަތް ކުރެއްވި ކަމަށްޓަކައި މަތިވެރި ރައްބަށް ޙަމްދާއި ޝުކުރު ކުރައްވާ ކަމަށެވެ.\nހީވަނީވޯޓުކައިރިވާތީހެން . އިޚްލާސްތެރިކަން ހުރިވަރެއް އެގޭނީ ވޯޓްނިމުނީމަ.


Manthaa Flight varah Hihgaimu - Passengerun\nމަންތާ ފުލައިޓް ވަރަށް ހިތްގައިމު – ޕެސެންޖަރުން\nމަންތާ އެއާރގެ ފުލައިޓުން ފުވައްމުލަކަށް ކުރި ދަތުރު ވަރަށް ހިތްގައިމު ކަމަށް އެ ފުލައިޓުން ދަތުރުކުރި ޕެސެންޖަރުން ބުނެފިއެވެ.\nޕެސެންޖަރުން ކިޔާދިންގޮތުގައި ފުލައިޓުގެ އެންމެ ޚާއްސަ ކަމެއްގެ ގޮތުގައި ފާހަގަވި އެއްކަމަކީ ފުލައިޓު ޝެޑިއުލް ކޮށްފައިއޮތް ގަޑީއަށް ފުރުމެވެ. އަދި ކެބިން ކުރޫންގެ އޯގާތެރިކަމަކީވެސް އެހެން ފުލައިޓްތަކާއި ހުރި ތަފާތެއްކަމަށް ޕެސެންޖަރުން ކިޔާދިނެވެ.\nމަންތާ އެއާރގެ މި ދަތުރަކީ އެސްޓީ ރެޖީސް ވޮންމުލީގެ ފަރާތުން އެކުންފުނީގެ މުވައްޒަފުން ރަށަށް ފޮނުވުމަށްޓަކައި ޗާޓަރ ކުރި ދަތުރެކެވެ.\nމި ދަތުރުގެ ފުރަތަމަ މަންޒިލަކީ ކުޑަހުވަދޫއެވެ. ކުޑަހުވަދޫ އިން އަޢްޑޫ ޖެއްސުމަށްފަހު ފަހުގެ މަންޒިލަކަށް ފުލައިޓް ލޭންޑް ކޮށްފައިވަނީ ފުވައްމުލަކެވެ.\nފުލައިޓުން ދަތުރުކުރި ފުވައްމުލަކު ޕެސެންޖަރުންގެ އުންމީދަކީ މަންތާ އެއާ ދާއިމީ ގޮތަކަށް ޝެޑިއުލް ދަތުރުތައް ފުވައްމުލަކަށް ކުރުމެވެ. މަންތާއެއާގެ މިދަތުރަކީ ފުވައްމުލަކަށް އެ އެއާލައިނުން ފުރަތަމަ ކުރި ދަތުރެވެ.\nއަދި ތިންމަސް ފަހުން މުވައްޒަފުން ބަލާ މަންތާއެއާ ފުވައްމުލަކަށް އަންނާނެކަމަށް އެ ފުލައިޓުން ދަތުރުކުރި ހަސަން އަތީޤް މަޢުލޫމާތު ދިނެވެ.


Covid-19: Coma Gai Oeh Maabandu Anhenaku Heyeriiru Othee Dhariaku Libifai - Vaguthu\nކޮވިޑް-19: ކޯމާގައި އޮތް މާބަނޑު އަންހެނަކު ހޭއެރިއިރު އޮތީ ދަރިއަކު ލިބިފައި!\n8 މަސް ކުރިން ( ޖެނުއަރީ 2, 2021 )\nމެފާރާ އޭނާގެ ދަރިފުޅާއިއެކު\nއިނގިރޭސިވިލާތުގެ އަންހެނެއް ކަމަށްވާ އުމުރުން 22 އަހަރުގެ މެފާރާ ނަގުވީ އޮކްޓޯބަރ މަހު ހޮސްޕިޓަލަށް ދިޔައީ ނޭވާ ކުރުވެ، ނޭވާލާން އުނދަގޫވާން ފެށުމުންނެވެ. އޭނާގެ ބަނޑަށް ހަތް މަސް ފުރިއްޖެއެވެ. އެހެންކަމުން ނޭވާ ކުރުވުން އެއީ މާބޮޑު މައްސަލައެއް ކަމަކަށް ފުރަތަމަ ހިއެއް ނުކުރެވުނެވެ.\nނަމަވެސް ކެއްސުމާއި ބޮލުގައި ރިއްސުމާއި، ރަހަ ނުލުން ފަދަ ކަންކަން ވެސް ކުރިމަތިވާން ފެށުމުން ކޮވިޑް-19 އަށް ފައްސިވެއްޖެހެން ހީވާން ފެށިއެވެ. އަވަހަށް ޑޮކްޓަރަށް ދެއްކީ އިތުރު ސިއްހީ މައްސަލައެއް ކުރިމަތިވުމުގެ ކުރިން ފަރުވާ ފަށާށެވެ.\nމެފާރާގެ ހާލަތު ބެލުމަށްފަހު ޑޮކްޓަރުން ފުރަތަމަ ދުވަހު ވެސް އޭނާ އަށް ފަރުވާ ދޭން ފެށީ އައިސީޔޫގައެވެ. އަދި ސިޒޭރިއަން ހަދައިގެން ދަރިފުޅު ނަގަން ޖެހިދާނެ ކަމަށް ޑޮކްޓަރުން ބުންޏެވެ. ސަބަބަކީ ދުވަހުން ދުވަހަށް މެފާރަގެ ހާލަތު ދަށަށް ދަމުން ދާތީއެވެ.\nދަރިފުޅަށް އޮކްސިޖަން ލިބޭ މިންވަރު ދަށް ވާން ފެށުމުން ޑޮކްޓަރުންނަށް މަޖުބޫރުވީ ސިޒޭރިއަން ހަދައިގެން ދަރިފުޅު ނަގާށެވެ. އޭރު މެފާރާ އޮތީ ކޯމާއެއްގައެވެ. އެހެންކަމުން ވީގޮތެއް އޭނާއަކަށް ނޭންގެއެވެ.\n"ޢަހަރެން އޮތީ ނުވަތަ ދުވަސް ވަންދެން ކޯމާގައި. އަހަރެންނަކަށް ނޭންގޭ އަހަރެންނަށް ދަރިއަކު ލިބުނުކަމެއް. ވެގެން ދިޔަ އެއްވެސް ކަމެއް އަހަރެންނަކަށް ނޭންގޭ." މެފާރާ ބުންޏެވެ.\nމެފާރާގެ ސިޒޭރިއަން ހެދިފަހުން އޭނާގެ ހާލަތު މަޑުމަޑުން ރަނގަޅުވަމުން އައިސް ނޮވެމްބަރ 03 ވަނަ ދުވަހު އައިސީޔޫ އިން ދޫކޮށްލިއެވެ. އެއާއިއެކު އޭނާ އަށް އޭނާގެ ތުއްތު ދަރިފުޅާއި ބައްދަލު ކުރެވުނެވެ.\nމިހާރު ދެމައިންގެ ހާލު ވެސް ރަނގަޅެވެ.\nކޮވިޑް-19 އަށް ފައްސިވާ މާބަނޑު މީހުންނަށް ވަކި އިތުރު ސިއްހީ މައްސަލައެއް ދިމާނުވި ނަމަވެސް އެހެން ބައެއް ގައުމުތަކުގައި ވެސް ވަނީ ކޮވިޑް-19 އަށް ފައްސި އަންހެނުންގެ ހާލު ދެރަވުމުން ކޯމާގައި އޮއްވާ ސިޒޭރިއަން ހަދައިގެން ކުދިން ނަގާފައެވެ.\nކޮވިޑް ޖެހިގެން ރަޝިއާއިން އިތުރު 822 މީހަކު މަރުވެއްޖެ\nޖެނުއަރީ 2, 2021 12:17\nއެކަމަކު ބުނެ އެންނު ކޯމާ ގަ އޮންނަ އިރުވެސް އަދު އިވޭނޭ. ދެން އޭނާޔަށް ދަރިޔަކު ލިބުނުކަން ނޭނގެންވީ ސަބަބެއްނެތް ދޯ.


United hama magah elhuvumugai Rangnick ah gonjehun | Mihaaru\nޔުނައިޓެޑް ހަމަމަގަށް އެޅުވުމުގައި ރަންގްނިކަށް ގޮންޖެހުން\nޔުނައިޓެޑްގެ ކޯޗް ރާލްފް ރަންގްނިކް --- ފޮޓޯ: ގެޓީ އިމޭޖަސް\n12 ޖެނުއަރީ 2022 - 14:42\nމެންޗެސްޓާ (ޖެނައުރީ 12) - މެންޗެސްޓާ ޔުނައިޓެޑުގެ ކޯޗް ރާލްފް ރަންގްނިކަށް ޓީމު ހަމަޔަކަށް އެޅުވުމުގައި އަދި މިހާތަނަށް އުންމީދު ކުރިވަރުގެ މަސައްކަތެއް ނުކުރެވޭ ކަމަށް ފުޓުބޯޅައިގެ ތަޖްރިބާކާރުން ބުނަން ފަށައިފި އެވެ.\nމާކޯސް ރަޝްފޯޑްގެ އަސްލު ކުޅުން ނެރެދިނުމުގައި ރަންގްނިކް ވަނީ ނުކުޅެދިފަ އެވެ. ރަޝްފޯޑް އަށް އެންމެ ރަނގަޅު ކުޅުން ނުދެއްކޭ މައްސަލައިގެ ސަބަބު ބުނެދޭކަށް ރަންގްނިކް އަކަށް ނޭނގެ އެވެ. އޭނާ ބުނީ ޕްރެކްޓިހުގައި ރަޝްފޯޑް ވަރަށް ރަނގަޅަށް މަސައްކަތް ކުރާ ކަމަށެވެ.\n"އެހެންވެ އޭނާ އަށް ފުރުސަތު ދިނީ. އޭނާ އަށް ރަނގަޅަށް ނުކުޅެވެންވީ ކީއްވެކަން ބުނާކަށް އަހަންނަކަށް ނޭނގެ،" ރަންގްނިކް ބުންޏެވެ.\nމެންޗެސްޓާ ޔުނައިޓެޑްގެ ލެޖެންޑް، ޕޯލް ސްކޯލްސް ބުނީ، ޔުނައިޓެޑްގެ މައްސަލަތައް ހައްލު ކުރުމުގައި ރަންގްނިކަށް އެކަށޭނެ މަސައްކަތެއް ކުރެވިފައި ނެތް ކަމަށެވެ. އޭނާ ބުނީ ޔުނައިޓެޑަށް އެންމެ ރަނގަޅު ކޯޗަކަށް ވާނީ، ޓޮޓެންހަމްގެ މިހާރުގެ ކޯޗް އެންޓޯނިއޯ ކޮންޓޭ ކަމަށެވެ.\n"ސްޕާސްގައި މާވަރުގަދަ ސްކޮޑެއް ނެތި އޭނާ ރަނގަޅު މަސައްކަތްތަކެއް އެބަކުރޭ. ޔުނައިޓެޑްގައި މިހާރު އޮތް ސްކޮޑް އޭނާ އަށް ދީފިއްޔާ އަހަންނަށް ހީވަނީ ގަދަ ހަތަރަކަށް ގެންދާނެހެން،" ސްކޯލްސް ބުންޏެވެ.\nޔުނައިޓެޑުން ވަނީ، ކޮންޓޭ ސޮއިކުރުވަން ލިބުނު ފުރުސަތު ދޫކޮށްލައިފަ އެވެ. އޭރު އެ ޓީމުން ނިންމީ، ކުރީގެ ކޯޗް އޮލޭ ގުނާ ސޮލްޝެއާއާ އެކު ކުރިއަށް ދިއުމަށެވެ.\nސްކޯލްސް ބުނީ، ޔާގަން ކްލޮޕް އާއި ތޯމަސް ޓުޗެލް، ރަންގްނިކަށް ތައުރީފްކޮށްފައި ވާހަކަ ދެއްކި ނަމަވެސް ކޯޗެއްގެ ގޮތުގައި ފާހަގަ ކުރެވޭ މަސައްކަތެއް އޭނާ ކޮށްފައި ނުވާ ކަމަށެވެ.\nޔުނައިޓެޑް އޮތީ އިނގިރޭސި ޕްރިމިއާ ލީގުގެ ހަތް ވަނައިގަ އެވެ. ރަންގްނިކުގެ ކޯޗުކަމުގައި ކުޅުނު ހަތް މެޗުގެ ތެރެއިން އެންމެ މެޗަކުން ބަލިވި ނަމަވެސް، ޔުނައިޓެޑަށް އޭނާގެ އިރުޝާދުގެ ދަށުން ރަނގަޅު ކުޅުމެއް ނުދެއްކެ އެވެ.\nފުޓްބޯޅަ މެންޗެސްޓާ ޔުނައިޓެޑް ޕޯލް ސްކޯލްސް


Madam lailaa ge kuree ge bodyguard ah eh ahruge musaara aa vazeefaa aburaa dhinumah hukum kohffi – Iru\nމެޑަމް ލައިލާގެ ކުރީގެ ބޮޑީގާޑަށް އެއް އަހަރުގެ މުސާރައާއި ވަޒީފާ އަބުރާ ދިނުމަށް ހުކުމްކޮށްފި\nސަމާ· 15 ޖަނަވަރީ 2020\nކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް، މުހައްމަދު ނަޝީދުގެ އަނބިކަނބަލުން ލައިލާ އަލީގެ ބޮޑީގާޑެއްގެ ގޮތުގައި މަސައްކަތް ކުރެއްވި ސ.ފޭދޫ، އަސްތާނާ، އަޙްމަދު ފައްތާޙަށް ވަޒީފާ އަނބުރާ ދޭން މިއަދު ސިވިލް ކޯޓުން ހުކުމްކޮށްފިއެވެ.\nސިވިލް ކޯޓުން މިއަދު ކުރި ހުކުމްގައި ބުނެފައިވަނީ 2016 ވަނަ އަހަރުގެ އޯގަސްޓް މަހުގެ 18 ވަނަ ދުވަހުން ފެށިގެން އެއް އަހަރު ދުވަހުގެ މުއްދަތަށް މުސާރަ އާއި އިނާޔަތުގެ ގޮތުގައި އޭނާއަށް ލިބެން ޖެހޭ 183،720 ރުފިޔާ ދެއްކުމަށެވެ. މިފައިސާ ދައްކަން ދީފައިވަނީ އެއް މަސް ދުވަހުގެ މުއްދަތެކެވެ.\nމީގެއިތުރުން ސިފައިންގެ ކޯޕްރަލް އެއްގެ މަގާމުގައި ހުއްޓާ ގާނޫނާއި އުސޫލުތަކާ ހިލާފަށް ފައްތާހު ވަޒީފާއިން ވަކިކޮށްފައިވާތީ 15 ދުވަހުގެ ތެރޭގައި އޭނާއަށް އެ ވަޒީފާ ހަމަޖައްސައިދިނުމަށްވެސް ހުކުމްގައިވެ އެވެ.\nސިވިލް ކޯޓުގެ ގާޒީ އަލީ އަބްދުﷲ މިގޮތަށް ހުކުމްކުރީ ފައްތާހުއަށް އެއް އަހަރު ދުވަހުގެ މުސާރައާއި އިނާޔަތް ހަމަޖައްސައިދިނުމާ އެކު އަނބުރާ ވަޒީފާ ހަމަޖައްސައިދެވިދާނެ ކަމަށް ދައުލަތުން ކޯޓުގައި ބުނުމާ ގުޅިގެންނެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި 2016 ވަނަ އަހަރުގެ ތެރޭގައި ފައްތާހު ވަޒީފާ އިން ވަކިކުރީ ސަރުކާރު ވައްޓާލަން މަސައްކަތް ކުރިކަމަށް ތުހުމަތުކޮށް ހައްޔަރުކޮށްގެން ދުވަސްތަކަކު ގެންގުޅުމަށްފަހު އެވެ.\nމިމައްސަލަ ފައްތާހު ސިވިލް ކޯޓަށް ހުށަހެޅީ އޭނާ ވަޒީފާއިން ވަކިކުރީ ގާނޫނާ ހިލާފަށް ކަމަށް ކަނޑައަޅައިދިނުމާ އެކު ދެ އަހަރުގެ މުސާރައާއި އެލަވަންސް ހަމަޖެއްސުމަށާއި އަނބުރާ ވަޒީފާ ދިނުމަށް ދައުލަތުގެ މައްޗަށް އަމުރުކޮށްދިނުމަށް އެދި އެވެ.


Maldivian ge dhathuruthah China ge ithuru3city akah Maldivian ge dhathuruthah China ge ithuru3city akah\nމޯލްޑިވިއަންގެ ދަތުރުތައް ޗައިނާގެ އިތުރު3ސިޓީއަކަށް\nމިއަހަރުގެ ތެރޭގައި ޗައިނާގެ އިތުރު ތިން މަންޒިލަކަށް މޯލްޑިވިއަންގެ ދަތުރުތައް ފެށުމަށް ހަމަޖެހިފައިވާކަމަށް މޯލްޑިވިއަނުން ބުނެފިއެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން މޯލްޑިވިއަނުން ބުނީ ޗައިނާގެ އިތުރު ތިން މަންޒިލުގެ އިތުރުން ބައިނަލްއަޤްވާމީ އެހެން ބައެއް މަންޒިލްތަކަށްވެސް ދަތުރުތައް ފުޅާކުރުމުގެ މަސައްކަތް މިހާރު ކުރަމުން އަންނަކަމަށެވެ.\nރާއްޖޭގެ ޤައުމީ އެއަރލައިން މޯލްޑިވިއަންއިން މިހާރު ދަތުރުތައް ކުރަމުންއަންނަ ބައިނަލްއަޤްވާމީ މަންޒިލްތަކުގެ ޢަދަދު އިތުރުކުރުމަށް އެ ކުންފުނިން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން މިއަހަރުގެ ތެރޭގައި ޗައިނާގެ އިތުރު3މަންޒިލަކަށް އެ އެއަރލައިންގެ ދަތުރުތައް ފެށުމުގެ މަސައްކަތް ކުރަމުން އަންނަކަމަށް މޯލްޑިވިއަނުން ބުނެއެވެ. މޯލްޑިވިއަނުން މިހާރުވެސް އަންނަނީ ޗައިނާގެ6މަންޒިލަކަށް ދަތުރުކުރަމުންނެވެ. ނަމަވެސް އަލަށް ދަތުރުތައް ފެށުމަށް ހަމަޖެހިފައިވާ3މަންޒިލްގެ މާކެޓް ސްޓަޑީތައް ހެދުމުގެ މަސައްކަތް ކުރިއަށްދާތީ އެއީ ކޮން ތިން މަންޒިލެއްކަމެއް މޯލްޑިވިއަނުން އަދި ހާމައެއް ނުކުރެއެވެ.\nޕީއެސްއެމް ނިއުސްގެ ރާއްޖެމިއަދު ޕުރޮގްރާމްގައި ވާހަކަދައްކަވަމުން މޯލްޑިވިއަން ހިންގާ ކުންފުނި އައިލެންޑް އޭވިއޭޝަންގެ ހެޑް އޮފް ކޮމާޝަލް އާމިނަތު ސަމީހާ ވިދާޅުވީ މިއަހަރުގެ ފަހުކޮޅު ޗައިނާގެ އިތުރު3ސިޓީއަކަށް މޯލްޑިވިއަންގެ ދަތުރުތައް ފަށާނެކަމަށެވެ. މީގެ އިތުރުން މިހާރު މޯލްޑިވިއަނުން ދަތުރުތައް ކުރަމުންއަންނަ އިންޑިއާ ބަންގްލަދޭޝް، ތައިލޭންޑަށް ކުރާ ދަތުރުތައްވެސް މިއަހަރު ފުޅާކުރުމަށް ނިންމާފައިވާކަމަށް އޭނާ ވިދާޅުވިއެވެ. އަދި އޭޝިޔާއާއި ސައުތު އެފްރިކާއާއި އެހެނިހެން މަންޒިލްތަކަށްވެސް މޯލްޑިވިއަންގެ ދަތުރުތައް ފެށުމަށް މަސައްކަތްކުރަމުން އަންނަކަމަށްވެސް ސަމީހާ ވިދާޅުވިއެވެ.\n"ޗައިނާގެ އިތުރު3ސިޓީއަށް މިއަހަރު ދަތުރުތައް ފެށޭނެ. ދެން އޭގެއިތުރުން މިހާރު އަޅުގަނޑުމެން މި އޮޕްރޭޓްކުރަނީ އިންޑިއާ، ބަންގްލަދޭޝް ތައިލޭންޑް އިނގޭތޯ. މިތިން ޤައުމަށްވެސް އަޅުގަނޑުމެންގެ ދަތުރުތައް ފުޅާކުރުމަށް އެބަ މަސައްކަތްކުރަން. މިހާރު އިންޑިއާގެ2ސިޓީއަކަށް އެބަ އޮޕަރޭޓްކުރަން އެއީ ޓްރިވެންޑްރަމް އާއި ޗެންނާއީ. ދެން ބަންގްލަދޭޝް ދެން އައިސް ބެންކޮކް. ޔޫރަޕަށާއި، ޖުހެނެސްބަރގް މިހެންއައިސް ޖަޕާން އަދި އޭޝީޔާގެ އެހެން ސެކްޓަރތައްވެސް މިހާރު ސްޓަޑީކުރަމުންދަނީ." އައިމިނަތު ސަމީހާ ވިދާޅުވިއެވެ.\nމޯލްޑިވިއަނުން ދަތުރުކުރާ މަންޒިލްތައް އިތުރުކުރަމުން އަންނައިރު ދަތުރުތަކުގައި ބޭނުންކުރާ ބޯޓުތަކުގެ ޢަދަދުވެސް އަންނަނީ އިތުރުކުރަމުންނެވެ. އެގޮތުން އެ ކުންފުނީގެ ދަތުރުތަކުގައި ބޭނުންކުރުމަށް އެއަރބަސް އޭ 330 ގެ ބޯޓު ގެނައުމަށް މަސައްކަތްކުރަމުން އަންނަކަމަށް މޯލްޑިވިއަނުން މަޢުލޫމާތުދެއެވެ. މިދިޔަމަހުވެސް އެ ކުންފުނިން ވަނީ ޑޭސް 8 މަރުކާގެ ބޯޓެއް ގެނެސްފައެވެ. ބައިނަލްއަޤްވާމީ ދަތުރުތަކުގައި މިހާރު އެކުންފުނިން ބޭނުންކުރަމުން އަންނަނީ2ބޯޓެވެ.


Verirah Male: Abadhu ves govaa gothah oiy bomeh! | Mihaaru\nރޭގެ އަލިފާންގަނޑު: މާލޭގައި ނުރައްކާތެރި ހާދިސާތައް ހިނގާނެ އެތައް ގުދަނެއް އެބަ ހުރި --މިހާރު ފޮޓޯ/ ހުސެން ވަހީދު\n21 ސެޕްޓެމްބަރ 2019 - 09:05 26 comments\nއެޕްރީލް 18، 2016 ގެ މަތިން ހަނދާން ނެތޭހާ ދުވަހެއް އަދި ނުވެ އެވެ. ސަން ފްރޮންޓް ލިވިންގެ ކުރިމައްޗަށް ވާ ކަހަލަ ގޮތަކަށް އޭރު ހުރި، ކޯސްޓްލައިންގެ ހާޑްވެއާ ބޮޑު ފިހާރާގައި ރޯވި އަލިފާން، ރާއްޖޭގެ ވެރިރަށް މާލެ ހުއްޓުމަކަށް ގެނަ އެވެ. އަލިފާން ހިފައިފި ނަމަ އަވަހަށް ރޯވާ ކަހަލަ ޒާތުގެ އެތައް އެއްޗެއް ހުރި ފިހާރަ ބިމާހަމަވި އިރު އެ ހޫނުގައި، އިތުރު ހަ ގެޔަކަށް ބޮޑެތި ގެއްލުންތައް ލިބި، 130 އަށް ވުރެ ގިނަ މީހުން ހާލުގައި ޖެހުނެވެ.\nދެން ފެނުނީ ރައްކާތެރިކަމުގެ ފިޔަވަޅުތައް އަޅާނެކަމުގެ ހަބަރުތަކެވެ. ކެމިކަލް އެކުލެވޭ މުދާ، މި ތޮއްޖެހިފައިވާ މާލޭގައި ގުދަންކޮށްފައި ބެހެއްޓުން މަނާކުރަން އާންމުން ގޮވާލި އެވެ. އޭރުގެ ސަރުކާރުން، އެމްއެންޑީއެފް މެދުވެރިކޮށް ހާއްސަ އޮޕަރޭޝަނެއް، "ހިރާސް ފާސް" ގެ ނަމުގައި ފެށި އެވެ؛ ފެނުނު ހަގީގަތަކީ ފާސްކުރި ގުދަންތަކާއި ވޯކްޝޮޕް ފަދަ ތަންތަނުގެ 54 ޕަސެންޓް އިމާރާތުގައި، އަލިފާން ނިއްވޭނެ ގޮތެއް އަދި އެފަދަ ވަސީލަތެއް ވެސް ގާއިމްކޮށްފައި ނެތުމެވެ.\nއޭގެ ފަހުން ހޭދަވީ އެންމެ ތިން އަހަރެވެ. މާލޭގެ ހަނިހަނި މަގެއްގައި ހުރި ގުދަނެއްގައި ރޯވެ، ރޭ އެ ހިނގީ އަދި އެއަށް ވުރެ ބޮޑު އަލިފާނުގެ ހާދިސާއެކެވެ. އެކަކު މަރުވެ، އެތައް ބަޔަކު ހާލުގައި ޖެހި، މާލެއަށް ބިރުވެރިކަން ފަތުރާލި އެވެ.\nއާންމުން އަބަދުވެސް ނުރައްކާ ހަނދާންކޮށްދޭ!\nމިފަދަ ކޮންމެ ހާދިސާއަކަށް ފަހު ވެސް އޭރެއްގެ ސަރުކާރުން އެންމެ އަވަހަށް އިއުލާންކުރާނީ، ރައްކާތެރިކަމުގެ ފިޔަވަޅު އަޅާނެކަމުގެ ވާހަކަ އެވެ. ފާސްކުރުމުގެ އޮޕަރޭޝަންތައް ވެސް ހިންގަ އެވެ. އެކަމަކު އަލިފާން ރޯވެއްޖެ ނަމަ، މުޅި ހިސާބުގަނޑު އަނދާ ހުލިކޮށްލާނެ ފަދަ އެއްޗެހި ރައްކާކޮށްފައި ހުރި ކިތައްމެ ގުދަނެއް، އެހުރި ގޮތަށް އަދިވެސް ހުރީ އެވެ.\nމާ ބޮޑު މަސައްކަތެއް ކުރާކަށް ނުޖެހެ އެވެ. ޓްވިޓާ ހާވާލަމާ ހިނގާށެވެ.\nGuarantee Fiberglass Godown at G. Fehimaage. Storage for barrels of highly flammable chemicals used for fiberglass work. Are we going to wait and watch or take precautions beforeadevastating disaster happens?@etna295 @MariyaDidi @MNDF_Official pic.twitter.com/uHuFgKfcUZ\n— Rilwan Latheef - Relay (@RilwanLatheef_) December 21, 2018\nރޭގެ ހާދިސާއާ އެކު ވައިރަލްވެގެން އުޅުނު ޓްވީޓަކީ، ކަމާ ބެހޭ ފަރާތްތަކަށް މީގެ ނުވަ މަސް ކުރިން އާންމުންގެ މީހަކު ހަނދާންކޮށްލަދިން ނުރައްކަލެވެ. ފައިބަގްލާސްގެ މަސައްކަތަށް ބޭނުންވާ ކެމިކަލް ތާނގީތަކުން ފުރާލާފައި ހުރި ގުދަނެއްގެ ފޮޓޯތަކެއް ޖަހާފައި ރިލްވާން ލަތީފުގެ ޓްވީޓްގައި ކޮށްފައިވަނީ، އޭރު ވެސް އަދި މިހާރަށް ވެސް ބޮޑު ސުވާލެކެވެ: "ބޮޑު ކާރިސާއެއް ހިނގުމުގެ ކުރިން އަހަރެމެން ތިބެންވީ ބަލަން ހެއްޔެވެ؟ ނުވަތަ ރައްކާތެރިކަމުގެ ފިޔަވަޅު އަޅަންވީ ހެއްޔެވެ؟"\nރިލްވާންގެ މި ޓްވީޓް ރޭ ދައުރުވުމުން ބައެއް މީހުން ހީކުރީ އަލިފާން ރޯވެގެން މި އުޅެނީ އެ ގުދަނުގައި ކަމަށެވެ. ނަމަވެސް ގުދަނެއްގައި ރޯވެ، އެތައް ބައިވަރު އެއްޗެހިތަކެއް ގޮވާ އަޑުން ހިސާބުގަނޑު ގުޑައިގެން ދިޔަ އިރު، އޭނާގެ ޓްވީޓް ހިނގަން ފެށީ، މާލެ މިހާރު މި އޮތީ ކޮންމެ އިރެއްގައި ވެސް ގޮވާފާނެ "ބޮމެއް"ގެ ގޮތުގައި ކަން އެތައް ބަޔަކަށް ގަބޫލުކުރެވިގެންނެވެ.\nThis is where I live. The ground and first floor is used asago-down. We live on the 2nd floor! The last time we complained, police checked the place out, the loading and unloading shifted to night time and withinaweek they were back to normal schedule! Authorities didn’t care https://t.co/V9fOor1R25\n— depresso (@nuxxz) September 20, 2019\nރިލްވާންގެ ޓްވީޓާ އެކު، އެކަކު ވަނީ އޭނާގެ ތަޖުރިބާ ހިއްސާކޮށްފަ އެވެ. އޭނާ ދިރިއުޅޭ ގޭގެ އެއް ވަނަ އަދި ގްރައުންޑް ބައިގައި ހިންގާ ގުދަނުގެ ސަބަބުން ދިމާވާ އުނދަގޫތަކެވެ. ޝަކުވާކުރުމުން ފުލުހުން ގޮސް ގުދަން ޗެކްކުރި ކަމަށްވެ އެވެ. އެއާ އެކު ގުދަނުގެ މަސައްކަތް ދުވަސްކޮޅަކަށް ދެން ބަދަލުކުރީ ރޭގަނޑުގެ ވަގުތަށެވެ.\n"ހަފުތާއެއްގެ ތެރޭގައި ހަމަ ކުރީގެ ގޮތަށް ކަންކަން ހިނގައިގަތެވެ. ކަމާ ބެހޭ ފަރާތްތަކުން އެއްވެސް ސަމާލުކަމެއް ނުދިނެވެ،" އޭނާ ލިއުނެވެ.\nރޭގެ އަލިފާން ނިއްވުމުގެ މަސައްކަތުގައި ސިފައިންނާއި ފުލުހުން އަދި އާންމުން ހަރަކާތްތެރިވަނީ---ފޮޓޯ: ހުސައިން ވަހީދު/މިހާރު\nއެ ގުދަނުގައި ރައްކާކުރަނީ ކޮން އެއްޗެއްކަން ސީދާ ލިޔެފައި ނެތަސް، މި ޓްވީޓުން ވެސް އެނގެނީ، ގުދަންތަކާ ހެދި އެތައް ބައެއްގެ ދިރިއުޅުމަށް ނުރައްކާ ކުރިމަތިވެފައިވާ ކަމެވެ.\nގުދަންތަކާއި ވޯކްޝޮޕާއި ވެހިކަލް މަރާމާތުކުރާ ގަރާޖު ފަދަ ތަންތަން، މާލެ ތެރޭގައި ހެދުން ހުއްޓުމަކަށް ނާދެ އެވެ. އެފަދަ ތަންތަން މީހުން އުޅޭ ސަރަހައްދާ ދުރަށް ގެންދަން ކަމަށް ބުނެ، ކުރީގެ ސަރުކާރުން ވަނީ މާލޭގެ ހުޅަނގު ދެކުނު ފަޅު ހިއްކައިފަ އެވެ. އެކަމަކު އެ ސަރުކާރު ނިމުމަކަށް އައި އިރު ވެސް މާލޭގެ ގުދަންތަކުގެ ނުރައްކާ ކުޑަކުރެވޭނެ އަމަލީ މަސައްކަތެއް ކޮށްފައެއް ނުވެ އެވެ.\nރޭގެ ހާދިސާއާ ގުޅިގެން އާންމުންގެ ހިޔާލު އެކި ގޮތްގޮތައް ފާޅުކުރަން ފެށި އެވެ. މާލޭގެ މަގުތަކުގައި ފަޔާ ލޮރީއެއް ދުއްވާނުލެވޭ ވަރަށް ޕާކިންގެ ތޮއްޖެހުން ބޮޑުވުމުން ފުލުހުންގެ ބޮލަށް އެކަން ކަނޑާލުމުން ފެށިގެން، ސަރުކާރުގެ ބައެއް ވެރިން އިސްތިއުފާ ދެއްވަން ގޮވާލުމާއި ވެރިރަށް އެހެން ރަށަކަށް ބަދަލުކުރުން ފަދަ ހިޔާލުތަކެވެ.\n"މިހާރު"ގެ ކަވަރޭޖަށް ކިއުންތެރިޔަކު ލިއުނު ކޮމެންޓެއްގައިވެ އެވެ: "އަހަރުމެން އަބަދު މިކިއަނީ މީހުން ދިރިއުޅޭ ރެޒިޑެންޝަލް އޭރިއާތަކުގައި މިކަހަލަ ނުރައްކާތެރި އެއްޗެހީގެ ސްޓޯރޭޖު ނުބަހައްޓާށޭ. މިކަހަލަ ކުޑަ ނެއްގައި ކަމިކަލެއް އަނދާ ހުލިވާއިރު އުފެދޭ ވިހަ ގޭހަކުން އެ ސަރަހައްދެއް ތަޣައްޔަރު ވެއްޖެޔާ އެކަމުގެ އަސަރު އެއް ދުވަސް ދެ ދުވަހަކަށް ނޫން ހުންނާނީ. މީގެ [ހަތަރު] ވަރަކަށް އަހަރު ކުރިން އޭއެމްޑީސީ ކުލިނިކު މަގުގައި ހުރި ގޯޑައުންއެއް އަނދާ ހުލިވުމުން ލިބުނު ފިލާވަޅަކުން އެއްޗެއް ދަސްނުކުރި ކަމުގެ ހިތި ނަތީޖާ މިފެންނަނީ."\nއަލިފާންގެ ހާދިސާގައި އަލިފާން ނިއްވުމުގެ މަސައްކަތުގައި ގިނަ އަދަދެއްގެ އާންމުން ވެސް ހަރަކާތްތެރިވި ---ފޮޓޯ: ހުސައިން ވަހީދު/މިހާރު\nކޯސްޓްލައިން ފިހާރައިގެ ހާދިސާގެ ކުރިން މާލެ ހުއްޓުވާލީ، އެ ބުނާ ގުދަނުގައި ރޯވި އަލިފާނެވެ. އޭއެމްޑީސީ ހުންނަ މަގާ އިންވެގެން އޮތް ކުޑަކުޑަ ގޯޅިގަނޑެއްގައި ހުރި ބޮޑު ގުދަން، އަނދާ އަޅިއަށް ވީ، އެތަނުގައި ހުރި ބައެއް އެއްޗެހި ގޮވާ އަޑުފައްގަނޑުން މުޅި ހިސާބުގަނޑު ހާސްކުރުވާފަ އެވެ. އެއްކޮޅުން ބިޔަ ހުޅުގަނޑުގެ ހޫނެވެ. އެއާ އެއްވަރަށް، ގޮވަމުން މައްޗަށް އަރަމުން ދާ އެއްޗެހީގެ ބިރުވެރިކަމެވެ. ދުމުގެ ނުރައްކަލެވެ.\nހުސް ވާހަކަ ބޭނުމެއް ނުވޭ! ބޭނުންވަނީ އަމަލީ މަސައްކަތް!\nރައީސް އިބްރާހިމް މުހައްމަދު ސޯލިހު ރޭ ވަނީ ކެބިނެޓްގެ ކުއްލި ބައްދަލުވުމެއް ބާއްވަވައިފަ އެވެ. އަލިފާނުގެ ހާދިސާއަކާ ގުޅިގެން ދަންވަރު ވަގުތެއްގައި ވަޒީރުންގެ މަޖިލިހުގެ ބައްދަލުވުމެއް، ރާއްޖޭގެ ތާރީޚުގައި ވެސް މީގެ ކުރިން ބާއްވާފައެއް ނުވެ އެވެ. މުލީއާގޭގައި އޮތް މި ބައްދަލުވުމުގެ އެންމެ ބޮޑު އެއް ކަމަކީ، ކެމިކަލް ފަދަ ނުރައްކާތެރި ތަކެތި ބަހައްޓާ ގުދަންތައް، މީހުން އުޅޭ ހިސާބާ ދުރު ސަރަހައްދަކަށް ބަދަލުކުރާނެ ޕްލޭނެއް ވީހާވެސް އަވަހަކަށް އެކުލަވާލަން ނިންމުމެވެ.\nޕްލޭނެއްގެ ވާހަކަ އައުމާ އެކު އާންމުންގެ ހިތަށް ފުރަތަމަ ވެސް އަރާނީ، "ތި ޖެހުނީ ބޮޑު ތަނުގަ" އެވެ.\nއެކަމަކު ޕްލޭނެއް ނުހަދާ ވެސް ކަމެއް ނުކުރެވޭނެ އެވެ. ދާދި ފަހުން ނައިބު ރައީސް ފައިސަލް ނަސީމް ވަނީ، ކުރީގެ ރައީސް އަބްދުﷲ ޔާމީންގެ ސަރުކާރުން ހިއްކާފައި އޮތް އިންޑަސްޓްރިއަލް ޒޯން ސަރަހައްދަށް ޒިޔާރަތްކުރައްވައިފަ އެވެ. އެއީ މިހާރު ދަގަނޑާއި ލަކުޑި އާއި، އެކަހަލަ އެނޫން ވެސް ކުނިބުނިން ފުރިފައި އޮތް ތަނެކެވެ.\nއެކަމަކު އެ ޒިޔާރަތުގައި ނައިބު ރައީސް ވެސް ދެއްކެވީ، މާލޭގެ ނުރައްކާތެރި ގުދަންތަކާއި ވޯކްޝޮޕްތައް ބަދަލުކުރުމުގެ ވާހަކައެއް ނޫނެވެ: އުޅަނދުފަހަރަށް މީހުން އަރައިފޭބޭނެ އާ އިންތިޒާމްތަކެއް ހަމަޖެއްސުމުގެ ވާހަކަ އެވެ. އެހެންކަމުން އާ ސަރުކާރުގެ ވެރިންނަށް ވެސް މާލޭގައި "ނުގޮވާ ހުރި ބޮންތަކު"ގެ މައުލޫމާތު ހޯއްދެވިފައި ނެތްކަން އެބަ އެނގެ އެވެ.\nއަލިފާނުގެ އެހެން ހާދިސާއެއް ހިނގައި، އެތައް ބައެއްގެ ފުރާނަ ގޮސް، އެތައް ބަޔަކު ހާލުގައި ޖެހުމުގެ ކުރިން ދެން ވެސް އަޅަންވީ އަމަލީ ފިޔަވަޅެވެ. ލަހަކުން ނޫނެވެ. އަވަހަށެވެ.\nއިތުރު ލިޔުންތައް އަލިފާނުގެ ހާދިސާ ކާރިސާ އެމްއެންޑީއެފް ކެބިނެޓް ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް ފުލުހުން


މިމިނިސްޓްރީގެ ނަންބަރު: (IUL)475-Schol/475/2020/60 (02 މާރިޗް 2020) އިޢުލާނަށް ޙަވާލާދީ ދަންނަވަމެވެ.\nއޮސްޓްރޭލިއާ އެވޯޑްސް ސްކޮލަރޝިޕްގައި 2021 ވަނަ އަހަރު ކިޔަވަން ފަށަން އެދޭ ފަރާތްތަކަށް އެސްކޮލަރޝިޕަށް އެދި އެޕްލިކޭޝަން ހުށަހެޅުމުގެ ފުރުޞަތު 30 ޖޫން 2020 ގެ ނިޔަލަށް އިތުރު ކުރެވިފައިވާކަމަށް ކޮލަމްބޯގައި ހުންނަ އޮސްޓޭލިއާ އެވޯޑްސް އޮފީހުންވަނީ އަންގަވާފައެވެ. އަދި މިތާރީޚަށް އިތުރު ބަދަލެއް އަންނަ ކަމުގައިވާނަމަ އޮސްޓްރޭލިއާ އެވޯޑްސް – މޯލްޑިވްސް ގެ ވެބްސައިޓް https://australiaawardsmaldives.org/ އާއި، އޯސިސް ވެބްސައިޓް https://oasis.dfat.gov.au/އިން އެމަޢުލޫމާތު ލިބޭނެއެވެ.\nއޮސްޓްރޭލިއާ އެވޯޑްސްގެ ދަށުން ކިޔެވުމަށް ފުރުޞަތު ހުޅުވާލާފައިވަނީ މާސްޓަރސް ފެންވަރަށެވެ. އަދި މިސްކޮލަރޝިޕަށް ކުރިމަތިލުމަށް ޝައުގުވެރިވާ ފަރާތްތަކަށް ބާއްވާ މަޢުލޫމާތު ދިނުމުގެ ބައްދަލުވުންތަކެއް ސްކައިޕް މެދުވެރިކޮށް ކޮންމެ ބުދަ ދުވަހެއްގެ ހެނދުނު 10:00 އަދި ރޭގަނޑު 20:00 ގައި ބޭއްވުމަށްވެސްވަނީ ހަމަޖެހިފައެވެ. ވީމާ، މިސެޝަންތަކުގައި ބައިވެރިވުމަށް ޝައުޤުވެރިވާ ދަރިވަރުން https://australiaawardsmaldives.org/how-to-apply-2020/ ގައި ރަޖިސްޓްރީވުމަށް ދެންނެވީމެވެ.\nމިކޯސްތަކަށް ކުރިމަތިލުމުގެ ޝަރުތުތަކާއި އެޕްލައިކުރެވޭނެ ދާއިރާތަކާއި އިތުރު މައުލޫމާތު މިއިޢުލާނާއިއެކު މިމިނިސްޓްރީގެ ވެބްސައިޓް www.mohe.gov.mv އިން ލިބެން ހުންނާނެއެވެ. އަދި https://australiaawardsmaldives.org އިން ވެސް މަޢުލޫމާތު ލިބޭނެއެވެ.


Stoikof aa dhekolha nukuthumaki Sharafeh: Suzain\nނިއުރޭޑިއަންޓްގެ މިހާރުގެ ކޯޗު ބަލްގޭރިޔާގެ ޔްރޮދާން ސްޓޮއިކޯފް އިވަނޯފާ ދެކޮޅަށް ނުކުތުމަކީ ވަރަށް ބޮޑު ޝަރަފެއް ކަމަށް މާޒިޔާގެ ކޯޗު އަލީ ސުޒޭން ބުނެފި އެވެ.\nމި އަހަރުގެ ފުޓްބޯޅަ ސީޒަން ހުޅުވަން މިރޭ މި ދެ ޓީމު ކުޅޭ މެޗުގެ ކުރިން ވާހަކަ ދައްކަމުން ސުޒޭން ބުނީ ގައުމީ ޓީމާއި މަހިބަދޫ އަށް ވެސް ކޯޗުކޮށްދީފައިވާ ސްޓޮއިކޯފަކީ ރާއްޖޭގައި މަސައްކަތް ކުރި އެންމެ މޮޅު ބިދޭސީ ކޯޗު ކަމަށެވެ.\n"ކޮންމެ ގޮތެއް ވިޔަސް މިއީ ވަރަށް ބޮޑު ޝަރަފެއް. ނިއުރޭޑިއަންޓްގެ ކޯޗެއްގެ ގޮތުގައި ސްޓޮއިކޯފް ހުއްޓައި އޭނާއާއެކު ވާދަކޮށްލަން ލިބުމަކީ. އޭނާއަކީ ރާއްޖޭގައި މިހާތަނަށް މަސައްކަތް ކުރި އެންމެ މޮޅު ކޯޗު. އެހެންވީމަ މިހާ ރަނގަޅު މެޗަކާއެކު އާ އަހަރުގެ ސީޒަން ފަށާކަމީ ވެސް ރަނގަޅު ޕޮޒިޓިވް ކަންތައްތަކެއް ފެނިގެންދާނެ ކަމުގެ ހެއްކެއް،" ސުޒޭން ބުންޏެވެ.\nސުޒޭނާއި ސްޓޮއިކޯފަކީ ގައުމީ ޓީމުގައި ވެސް އެކުގައި މަސައްކަތް ކޮށްފައިވާ ދެ ކޯޗުންނެވެ. 2005 ވަނަ އަހަރުގެ ސާފް ޗެމްޕިއަންޝޕުގައި ގައުމީ ޓީމުގައި ސްޓޮއިކޯފްގެ އެހީތެރިއަކަށް ހުރީ ސުޒޭން އެވެ.\nއޭނާ މިއަދު ބުނީ ކުރީ އަހަރުތަކަށްވުރެ ކުޅުންތެރިންގެ ގޮތުން ހީނަރުވެފައިވީ ނަމަވެސް އަދިވެސް ނިއުއަކީ އެންމެ މޮޅު އެއް ޓީމު ކަމަށެވެ.\n"މީގެ ތެރެއަށް މިހާރު ވެސް ރަނގަޅު ދެތިން ކުޅުންތެރިއަކު އިތުރުކޮށްލީމަ އަދިވެސް ނިއު ވަރުގަދަ ޓީމެއްގެ ގޮތުގައި ފެނިގެންދާނެ. އެހެންވީމާ މާޒިޔާ ވެސް މި މެޗަށް ނުކުންނާނީ ފައިނަލަކަށް. އެއީ ކޮންމެ ގޮތެއްވިޔަސް އެންމެ މެޗަކުން ތައްޓަކާއި މެޑަލްތަކެއް ލިބެން އޮއްވާ އެނުހޯދައި ދޫކޮށްލާފައި ދިއުމުގެ ބޭނުމެއްނެތް،" ސުޒޭން ބުންޏެވެ.\nމި މެޗުގައި ހުސައިން ނިޔާޒް (ބޮކުރީ) އާއި ފޯވަޑް އަހުމަދު ރަޝީދު (އައްމަޑޭ) އަށް ނުކުޅެވޭނެ ކަމަށް ވެސް ސުޒޭން ބުންޏެވެ. މީގެ ތެރެއިން އައްމަޑޭ އަކީ މި ސީޒަނުގައި މާޒިޔާގައި އެންމެ ރަނގަޅަށް ސްކޯކުރަމުން އަންނަ ފޯވަޑެވެ.\nނަމަވެސް މުހައްމަދު އުމޭރާއި ގައުމީ ޓީމުގައި ބޫޓާން ކޮޅަށް ލަނޑުޖެހި ހުސްވި ދެ އަހަރުގެ މޮޅު ކުޅުންތެރިޔާ އަސަދުﷲ އަބުދުﷲ މި މެޗުގައި ފެނިގެންދާނެ އެވެ.\nނިއުރޭޑިއަންޓް މާޒިޔާ އަލީ ސުޒޭން + އެފްއޭއެމް


Zelge story: Neydhemey vakivumeh\nއަނގަމަތި ފެން ފޮދަކުން ދޮވެލަމުން ހައުލާ ބަލައިލީ ފާޚާނާގެ ދޮރު މަތީގައި ހުއްޓިގެން ހުރި މިފްޒާލްގެ މޫނަށެވެ. މިފްޒާލްގެ މޫނުމަތިން އިންތިހާާއަށް ހައިރާންކަން ދިޔައީ ފެންނަމުންނެވެ.\n"ޗީޑި! މީ ދޯ މިވާ ގޮތަކީ؟" މިފްޒާލް ކުއްލިއަކަށް ހިފައިލީ ހަައުލާގެ ކަނާއަތުގައެވެ.\n"ބުނޭ! ކާކުގެ ދަރިއެއް؟" މިފްޒާލް ދަތްޕިލަ ޖައްސައި ވާން ކޮށްލަމުން އަހައިލިއެވެ.\n"އަހަރެން ބަނޑު ބޮޑު ކަމެއް ނޭނގެ. ވިޔަސް ވާާނީ ކަލޭގެ ދަރިއަކަށް." ހައުލާ ދޫނުދީ ރައްދު ދިނެވެ.\n"ކަލޭ އަހަރެން ކުރިމަތީގަ ފުއްޕަނީތަ؟" މިފްޒާލް އިތުރަށް ބާރަށް ހައުލާގެ އަތަށް ހިފައި ފިއްތައިލިއެވެ.\n"ހެހެ! ތީ ކާކު އަހަރެން ބިރު ގަންނަން." ހައުލާ ލަތްކަކަށް އޭނާގެ އަތް ދަމައިގަތެވެ. މިފްޒާލް އެހާ ބާރަށް ހިފަހައްޓައިގެން ހުރި ހައުލާގެ އަތް، މިފްޒާލްގެ އަތު ތެރެއިން ލުހިގެން ދިޔައީ ފަސޭހަ ކަމާއި އެކުއެވެ.\n"އަހަރެންގެ މުޅި ޙަޔާތް ކަލޭ ހަލާކު ކޮށްލީ. އަހަރެންގެ ނިކަމެތި ކަމުގެ ފައިދާ ކަލޭ ނެގީ. އަހަރެންނަށް ދަޅަ ދައްކައިގެން. އަހަރެން މިއަދު، މިގަޑީ މިދަނީ ޓެސްޓު ކުރަން. އަހަރެން ބަލިވެ އިނިއްޔާ އެވާނީ ކަލޭގެ ދަރިއަކަށް. އެޔަށްފަހު ކަންތައް ކުރަންވީ ގޮތް އެނގޭނީ ހަމަ އަހަންނަށް. ތި އުޅެނީ އަންހެނުންގެ ގޮތް ނޭނގިގެން. އަހަރެން މީ ކުރީގެ ފިނޑި ހައުލާއެއް ނޫނޭ. މިފްރާހު އަހަންނަށް ދިރިއުޅުމަކީ ކޮބައިކަން ވަނީ ރަނގަޅަށް ކިޔާދީފަ. އެހެންވީމަ ތިކަހަލަ ޖާހިލުންގެ ބަހަކަށް މިހައުލާއެއް ނުގުޑާނެ. އަޑު އިވެއްޖެތަ؟" ހައުލާ އެހެން ބުނެ ހަރުކޮށް ފިޔަވަޅު ނަގަމުން ކޮޓަރިން ނުކުންނަން ހިނގައިގަތެވެ. ބުނާނެ އެއްޗެއް ނޭނގި މިފްޒާލް ހުއްޓުން އެރިއެވެ. މިފްޒާލްގެ ހަލުވި ދޫ ވަގުތުން ހިމޭންވެ، އަމާން ދިން ކަހަލައެވެ. މިފްޒާލް މަޑުމަޑުން އޭނާގެ މޫނު އަނބުރައިލީ ކޮޓަރީގެ ހުޅުވިފައިވާ ދޮޮރަށެވެ. އަދި ފުންކޮށް ނޭވާއެއް ލަމުން، މިފްޒާލް ކޮޓަރިން ނުކުތެވެ.\n"އަހަރެންނަށް ނޭނގެ ދެން ކަންތައް ކުރާނެ ގޮތެއް. އަހަންނަކަަށް ނުކެރޭނެ ހައިޝަމްގެ ކުރިމައްޗަށް އަރާކަށް ވެސް." ލިއުޝާ ގެންދިޔައީ ރޮމުންނެވެ.\n"ޑޮކްޓަރ. ނުރޮއި! އަހަރެން މިހުރީ ޑޮކްޓަރާ އެކު. އަހަރެން މީ ބަލި މީހެއް. މޮޔައެއް ކަމަށް ވެސް ވެދާނެ. އެކަމު ތި އިޙްސާސްތައް އަހަރެންނަށް ވެސް އެނގޭ." ޒަޔާން މަޑުމަޑުން ހިފައިލީ ލިއުޝާގެ އަތުގައެވެ. އިސްޖަހައިގެން އިން ލިއުޝާ ވަގުތުން އިސްނަގަމުން ބަލައިލީ އޭނާއާ ޖެހިގެން އިން ޒަޔާނަށެވެ. އަދި ގަދަކަމުން ހިނިތުންވުމެއް ދެވޭތޯ ލިއުޝާ މަސައްކަތް ކޮށްލަމުން، އޭނާގެ އަތް ބާއްވައިލީ ޒަޔާންގެ އަތް މަތީގައެވެ.\n"ޒަޔާން. މިއަދުން ފެށިގެން މީ ޒަޔާންގެ ދައްތަ. ލިއު ދައްތަ. އިނގޭ!" ލިއުޝާ އަސްލު ނޫން ހިނިތުން ވުމެއް ދީގެން ބަލަން އިނީ ޒަޔާނަށެވެ. ޒަޔާނަށް ކުއްލިއަކަށް ހުރެފައި ލިއުޝާގެ ގައިގައި ބައްދައިގަނެވުނެވެ. ވީ އުފަލެއްގެ ބޮޑު ކަމުންނެވެ.\n"ތީ އަހަރެން ވަރަށް ދެކެން ބޭނުންވާ ދުވަހެއް. އަހަރެންގެ ޙަޔާތުގަ އެކަކު ވެސް ނެތް. ޢާއިލާއެއް ނެތް. އަހަރެން ވަރަށް ބޭނުން ދައްތައެއްގެ ލޯބި. މަންމައެއްގެ ލޯބި. އިރާދަފުޅުން އަހަރެންނަށް މަންމައެއް ލިބެއްޖެ. މިހާރު ދައްތައެއް ވެސް މި ލިބުނީ.." ލިއުޝާއާ ދުރުވެލަމުން ޒަޔާން ބަލައިލީ ލިއުޝާގެ ދެލޮލަށެވެ. ޒަޔާންގެ މޫނުމަތިން ފެންނަނީ އިންތިހާއަށް އުފާވެރި ކަމެވެ. ފިސްފިސް ވަމުން ދިޔަ ލިއުޝާގެ ހިތަށް ޒަޔާންގެ ތުންފަތުން ފެނުނު އުފާވެރިކަމުން ކުޑަ ނަމަވެސް ހިތްހަމަ ޖެހުމެއް ލިބުނެވެ.\n"ލިއު ދައްތަ އަށް ބޭނުން ދުވަހެއް ވަންދެން މިތަނުގަ އުޅެވޭނެ. މިގޭ ތިރީގަ އުޅޭނީ ހަދީޖާ. އެއީ އަހަރެންނަށް މަންމައެއްް ފަދަ މީހެއް. އަހަރެން ކިޔަނީ ވެސް މަންމަ. ލިއު ދައްތައަށް ތަޢާރަފުކޮށްދޭނަން އިނގޭ!" ޒަޔާންގެ މޫނުމަތިން ފެންނަމުން ދިޔައީ އުފާވެރިކަމެވެ. ހިނިތުންވާނެ ހިތްވަރު ޙަޤީޤަތުގައި ލިއުޝާގެ ނެތަސް، އޭނާ ހުރީ ހީނލައިގެންނެވެ.\n"ނޫން. އަހަރެން މިތަނުގަ ނޫޅޭނަން. އަހަރެން އިތުރު ގޮތެއް ހޯދާނީ." ލިއުޝާ ބަލައިލީ ޒަޔާނަށެވެ.\n"އިތުރު ކޮން ގޮތެއް؟" ޒަޔާން ކޮށްލި ސުވާލަށް ދޭނެ ޖަވާބެއް ލިއުޝާއަކަށް ނޭނގުނެވެ. އާނއެކެވެ. ލިއުޝާ ދާނެ ވަކި ތަނެއް ނެތެވެ. ވަންނާނެ ގެދޮރެއް، އެއްވެސް ޢާއިލާއެއް ލިއުޝާގެ ވެސް ނެތެވެ. ޖަވާބު ދިނުމުގެ ގޮތުން ލިއުޝާ ގަދަކަމުން ހިނިތުންވެލިއެވެ. އަދި ކޮޅަށް ތެދުވެ، ޒަޔާންގެ ބޮލުގައި ފިރުމައިލަމުން، ލިއުޝާ ކޮޓަރިން ނުކުންނަން ހިނގައިގަތެވެ.\n"މި ކާލަ ބަލަ!" ޒީނާގެ އަތުގައި އޮތް ރޮށިކޮޅު، މަޑުމަޑުން އަނގަ ހުޅުވަމުން ހައިޝަމް ކައިލިއެވެ. ހައިޝަމްގެ ކަރު ތެރެއިން ލަނީ ހިތި ރަހައެކެވެ. ހިން ދިރުވައިލަން ވެސް ހައިޝަމަށް އުނދަގުލެވެ.\n"ދެން ނުކެވޭނެ." ޒީނާގެ އަތް ދުރުކޮށްލަމުން، ހައިޝަމް ސޯފާާގައި ބުރަކަށި ދަމައިލިއެވެ.\n"އެކަމު ދޯ؟ ކައިގެންނު ދުނިޔޭގަ ހުރެވޭނީ؟" ޒީނާ މާޔޫސީ ރާގެއްގައި ބުނެލިއެވެ.\n"ލިއު ނެތް ޙަޔާތެއްގަ އުޅޭކަށް އަހަރެން ބޭނުމެއް ނޫން." ހައިޝަމްގެ ދުލުން ބޭރުވީ އެވަރަށެވެ. މޫނު މަތީގައި ހައިޝަމް އަތް އެޅީ، އޭނާއަށް ކުރި އަސަރުތައް ފޮރުވުމަށެވެ. ޒީނާގެ ހިތުގައި ވަރަށް ބޮޑަށް ޖެހުނެވެ. މި ހެދެނީ ކިހާ ވަރެއްގެ ނުބައެއްކަން އެނގޭ ހާލުގައި ވެސް އަމިއްލަ އަބުރާއި އިއްޒަތުގެ ހިމާޔަތުގައި ޒީނާއަށް މިވަނީ އޭނާގެ ލޯބިވާ މީހުންގެ ދިރުއުޅުން ޤުރުބާން ކުރަން ޖެހިފައެވެ.\nޒީނާގެ އަތުގަައި އޮތް ރޮށިތަށި މޭޒުމަތީގައި ބަހައްޓަމުން، އޭނާ އައިސް ސޯފާގައި އޮށޯވެލީ ހައިޝަމްއާ ޖެހިގެންނެވެ. ޒީނާ އޮށޯތުމާއި އެކު މުޅި ސޯފާ ފުރުނެވެ. ހައިޝަމް ކުއްލިއަކަށް އޭނާގެ މޫނުމަތީގައި އަޅައިފައިވާ އަތް ނައްޓައިލިއެވެ. ޒީނާގެ ކަޅި ހައިޝަމްގެ ކަޅިއާ އަމާޒުކޮށްލަމުން ޒީނާ ކުއްލިއަކަށް ހައިޝަމްގެ ގައިގައި ބައްދައިގަތެވެ. އެއާއި އެކު ހައިޝަމަށް ވީގޮތް ވެސް ނޭނގުނެވެ. ހައިޝަމް އޭނާގެ ދެއަތުގެ ހުރި ބާރެއް ލާފައި ޒީނާ ކޮށްޕައިލިއެވެ.\n"އައްދޯއި. އައްދޯއި." ޒީނާ ހީވީ ބުރައިގެން ދިޔަހެންނެވެ. ދިޔަ ބާރު މިނުގައި ޒީނާގެ ނޭފަތް ގޮސް ޖެހުނީ ކޮޓަރީގެ ތަށިމުށިގަނޑުގައެވެ.\n"އާހް! އައްދޯއި." ޒީނާ މަޑުމަޑުން އޭނާގެ ނޭފަތުގައި އަތް ޖައްސައިލިއެވެ. ޒީނާގެ މުޅި އަތުގައި ލެއެވެ. ކުއްލިއަކަށް ޒީނާއަށް ކޮޅަށް ތެދުވެވުނެވެ.\n"ހައިޝަމް." ޒީނާ ރުޅިއައިސްފައި ވަރަށް ބާރަށް ގޮވައިލިއެވެ.\n"ހަމަ މިހާރު މިތަނުން ނުކުމޭ! ކަލެއާ މިފްޒާލް ތިއުޅެނީ އަހަރެންގެ ދިރިއުޅުން ހަލާކު ކޮށްލަން. އަހަންނާ ލިއުއާ ދުރު ކުރުވަން. އެކަން އަހަރެންނަށް ކަލޭގެ ހަރަކާތްތަކުން މިއަދު ޔަޤީންވެއްޖެ. ނުކުމޭ!" ހައިޝަމް ގާތަށް އައިސްފައި ވަނީ އިންތިހާއަށް ރުޅިވެރި ކަމެވެ. އިތުރަށް އެއްޗެއް ބުނާނެ ހިތްވަރެއް ޒީނާއަކަށް ނުލިބުނެވެ. އަނގަޔާއި ނޭފަތްމަތީގައި އަތް އަޅަމުން، ޒީނާ ދުއްވައިގަތީ އެގެއިން ނުކުންނާށެވެ. ހައިޝަމް އިތުރަށް ދެރަވިއެވެ. ބޮލުގައި އަތް އަޅައިލަމުން، ހައިޝަމް ހުރިތަނަށް ތިރިވިއެވެ.\nހޮސްޕިޓަލްގެ ތެރޭގައި ހައުލާ އިންތިޒާރު ކުރަމުން ދިޔައީ އޭނާގެ ނަތީޖާ ލިބޭނެ އިރަކަށެވެ. ހައުލާގެ ހިތް ތެޅޭ ވަރުން ވެސް އޭނާއަށް ދިޔައީ އުދަނގު ވަމުންނެވެ. ބަނޑު ބޮޑުވެއްޖެ ނަމަ، ދެން ކަންތައް ކުރަންވީ ގޮތެއް އެއްގޮތަކަށް ވެސް ހައުލާގެ ސިކުނޑިއަކަށް ނާދެއެވެ. މިދިޔަ ދުވަސްތަކުގައި މޭނުބައި ކުރުވިޔަސް، އެކަން މާ ބޮޑުކަމަކަށް ހައުލާއެއް ނުދެކެވެ. ނަމަވެސް މިފްޒާލް ކުރުވި ސުވާލުން، ހައުލާއަށް ވެސް އޭނާއާ މެދު ޝައްކެވެ.\nހައުލާއާ ދިމާލަށް ހިނގާފައި އައި ނަރުސް ކުއްޖާ ހިނިތުން ވުމަކާއި ހުއްޓުނީ ހައުލާގެ ކުރިމަތީގައެވެ. އަދި ނަރުސް އަތުގައި އޮތް ރިޕޯޓު ހައުލާގެ އަތަށް ދިއްކޮށްލިއެވެ.\n"ބަނޑު ބޮޑު." ހިނިތުންވެ ހުރެ އެހެން ބުނެ، ނަރުސް އެތަނުން ދިޔައެވެ. ހައުލާއަށް ހީވީ އޭނާގެ އަތުގައި އޮތް ރިޕޯޓަށް އޭނާގެ ދެލޯ ވެއްޓިގެން ދިޔަހެންނެވެ. ވަގުތުން މުޅިތަން ހައުލާއަށް ފުސްވެގެން ދިޔައެެވެ. ހަދާނެ ގޮތެއް ނޭނގުމުން ހައުލާ ހުރިތަނުގައި ގުނޑި ނުލައި ވަގުތުކޮޅަކު ހުއްޓެވެ.\nހަވީރުގެ ވަގުތެވެ. ލިއުޝާ ދާނެ ދިމާލެއް ނޭނގި، މާލޭގެ އެކި ތަންތަނުގައި ހިނގަމުން ދިޔައެވެ. އެގޮތުގައި ލިއުޝާގެ ވަގުތުތައް ހޭދަކުރަމުން ދާއިރު، އޭނާގެ ހިތުގައި ވަނީ ހަމައެކަނި ހައިޝަމެވެ. ކުއްލިއަކަށް ލިއުޝާގެ ފޯނު ރިންގުވާން ފެށިއެވެ. ލިއުޝާއަށް ވީގޮތް ވެސް ނޭނގުނެވެ. އުފަލުން ހުރެ ލިއުޝާ ފޯނަށް ޖަވާބު ދިނީ ހައިޝަމް ގުޅުމުންނެވެ.\n"ލިއު.. އަހަރެންނަށް މާފު ކުރޭ!" ހައިޝަމް އެހެން ބުނުމާއި އެކު ލިއުޝާއަށް އިވުނީ ހައިޝަމް ރޯން ފެށި އަޑެވެ. އަންހެން ކުއްޖެއް ފަދައިން ހައިޝަމް ރޮމުން ގެންދިޔައީ އޭނާގެ ކުށް، އަމިއްލައަށް ޤަބޫލު ކުރެވުމުންނެވެ. ލިއުޝާ އެއްވެސް އެއްޗެއް ނުބުނެ، ވަގުތު ކޮޅަކު ހިމޭން ވިއެވެ.\n"ލިއު. ޕްލީޒް! އަހަރެންނަށް މާފު ކުރޭ! އަހަރެންނަށް ހުރިހާ ކަމެއް ވެސް އެނގެއްޖެ." ހައިޝަމް އެހެން ބުނުމުން ލިއުޝާ ފުންކޮށް ނޭވާއެއް ލިއެވެ.\n"ކޮންމެވެސް އެއްޗެއް ބުނެބަލަ ލިއު. އަހަރެންނަށް މާފު ދީ ލިއު." ހައިޝަމްގެ އާދޭހުގެ އަޑު އަހާކަށް ލިއުޝާއަކަށް ފަސޭހައެއް ނުވިއެވެ.\n"ހައިޝަމް. އަހަރެން ހައިޝަމަށް މާފު ދީފިން." ލިއުޝާގެ މަރުވެފައިވާ އިޙްސާސްތައް އަލުން ދިރިގެން ދިޔައީ ހައިޝަމްގެ އިޙްސާސްތަކާއި އެކުގައެވެ. ލިއުޝާ އަވަސްވެ ގަތީ ހައިޝަމްގެ ގާތަށް ދިޔުމަށެވެ.\nދުވާލުގެ އަލިކަން ފަސްދީ، ރޭގަނޑުގެ އަނދިރި ކަމުން މުޅި ދުނިޔެ ބައްދައިލައިފިއެވެ. މިފްރާހުގެ މުޅި ގަމީސް ވަނީ ދާތިކިތަކުން ފުރިފައެވެ. ގޭގެ ދެކޮޅަށް މިފްރާހު ހިނގަމުން ދިޔައީ ނުހަނު ކަންބޮޑު ވުމާއި ހާސްކަމުގެ ތެރެއިންނެވެ. ސޯފާގައި އިން މިފްޒާލް ބަލަން އިނީ މިފްރާހުގެ ހަރަކާތްތަކަށެވެ. މިފްޒާލް ވެސް އިނީ ވާނުވާ ނޭނގި ބޮޑު ހައިރާން ކަމެއްގެ ތެރޭގައެވެ.\n"ދޮންބޭ. ތި ހަމަ ޖެހިބަލަ!" މިފްޒާލް ސޯފާއިން ތެދުވެގެން ގޮސް މިފްރާހުގެ ގައިގައި ހިފައިލިއެވެ.\n"ކިހިނެއް ހަމަޖެހޭނީ ކޮއްކޯ؟ އަދިވެސް ހައުލާއެއް ނުފެނޭ. ފޯނު ވެސް ނިއްވާލާފަ." މިފްރާހަށް މާނޭވާ ލެވެމުން ދިޔައެވެ.\nޓީވީތަކުންނާއިި ރޭޑިއޯތަކުން ހައުލާ ގެއްލުނު ޚަބަރު ގެނެސްދެމުން ދިޔައެވެ. އެކި މީހުން އެކި ގޮތްގޮތަށް އެވާހަކަދައްކަމުން ދާއިރު، އަދިވެސް ފުލުހުންނާއި ސިފައިންނަށް ހައުލާގެ އެއްވެސް ހިލަވަޅެއް ނުވެއެވެ. ފުލުހުންގެ އެދުމަށް މިފްރާހު ވަރަށް އަވަސްކޮށް ފުލުހުންގެ މަރުކަޒަށް ދިޔައެވެ. ތަޙުޤީޤަށް ލިބުނު ބައެއް މަޢުލޫމާތުތައް ޙިއްޞާ ކުރުމަށެވެ.\nލިއުޝާ ވަރަށް ލޯބިން ހައިޝަމްގެ އުނގުގައި ބޯ އަޅައިލަގެން އޮތީ ޓީވީއިން ގެނެސްދެމުންދާ ބްރޭކިން ނިއުސް ބަލާށެވެ.\n"އެކުއްޖާ ފެންނާނެކަން ނޭނގެ! އާންމުކޮށް ފެމިލީ ގެއަކުން ދޯ ފެންނާނީ؟" ލިއުޝާ ބަލައިލީ ހައިޝަމްގެ މޫނަށެވެ. މިހާރު ހައިޝަމް އާއި ލިއުޝާގެ މެދުގައި އެއްވެސް މައްސަލައެއް ނެތެވެ. އެދެމީހުންގެ ލޯބި ކުރިއަށް ވުރެ، މިހާރު މާ ބޮޑުހެން ވެސް ހީވެއެވެ.\nމިފްރާހު ހުރީ ފުލުހުންގެ މަރުކަޒުގައެވެ. މިފްރާހުގެ ލޮލުން އޭރުވެސް ކަރުނަ ނުހިކެއެވެ.\n"މިފްރާހަކީ ހައުލާގެ ވާން އުޅޭ ފިރިމީހާ ދެއްތޯ؟" ފުލުސްމީހާ ކޮށްލި ސުވާލަށް މިފްރާހު އާނއެކޭ ބުނުމުގެ ގޮތުން ބޯ ޖަހައިލިއެވެ.\n"ހައުލާ މިއަދު އޭޑީކޭއަށް ދިޔަކަން އެނގޭތޯ؟" ފުލުސް މީހާ ބަލަން އިނީ މިފްރާހުގެ މޫނަށެވެ.\n"ނޫން، ނޭނގެ! ކިހިނެއްތޯވީ؟" ވަރަށް އަވަސްކޮށް މިފްރާހު އަހައިލިއެވެ.\n"ހައުލާ ވަނީ އޭޑީކޭއަށް ގޮސް ޓެސްޓު ހަދާފަ. ހައުލާ ބަނޑު ބޮޑު." ޕޮލިސް އެހެން ބުނުމާއި އެކު މިފްރާހަށް ހީވީ އޭނާގެ ފޫކޮޅަށް ކައްޓެއް ހެރުނުހެންނެވެ. ލަތްކަކަށް އޭނާއަށް ކޮޅަށް ތެދުވެވުނެވެ.\n"ކީކޭ؟" ޤަބޫލުކުރަން ދަތިވުމުން މިފްރާހު އަހައިލިއެވެ.\n"އާދެ! އޭގެ ފަހުން ހައުލާ ޓެކްސީގަ ވަނީ މާފަންނަށް ގޮސްފަ. ޝީބިލްޑިން ހިސާބުން ހައުލާ ވަނީ ކެމެރާތަކަށް ގެއްލިފަ. ދެން އަނެއްކާ ބެލި ބެލުމުން ހައުލާ ވަނީ މަޖީދީމަގުން ޓެކްސީއަކަށް އެރިތަން ފެނިފަ. ދެން އެންމެ ފަހުން ހައުލާ ފެނިފައި ވަނީ ފަތާ ޓްރެކް ސަރަހައްދުން. ދެން އޭގެ ފަހުން ހައުލާއެއް ނެތް ކެމެރާތަކުން އަޅުގަނޑުމެންނަށް ލޮކޭޓް ކުރެވިފައެއް." ފުލުސް މީހާގެ ވާހަކަތަކުން މިފްރާހު ބަސް ހުއްޓި، އަނގަ ހުޅުވުނެވެ.\n"ތި ވިދާޅުވީ؟" މިފްރާހުގެ މުޅި ގަޔަށް ރޫރޫ އަޅަން ފެށިއެވެ.\n"ބޮޑަށް ބެލެވެނީ ހައުލާ މޫދަށް ފުއްމާލީ ކަމަށް. އެހެންވެ އަޅުގަނޑުމެން މިދަނީ މޫދުގެ އެކި ސަރަހައްދުތައް ބަލަމުން." މިފްރާހުގެ ލޮލުން ކަރުނަތައް ހޯސްލާފައި ފައިބައި ގަތެވެ. ކުއްލިއަކަށް މިފްރާހު ގޮނޑިއަށް ޖެހިގަތެވެ. (ނުނިމޭ)